title: Direttiva tal-Kummissjoni 2005/3/KE tad- 19 ta' Jannar 2005 li temenda d-Direttiva tal-Kunsill 91/414/KEE biex tinkludi l-imazosulfuron, il-laminarin, il-methoxyfenozide u l-s-metolachlor bħala sustanzi attivi Test b’relevanza għaż-ŻEE.

text:
                  6.10.2006

                  MT

                  Il-Ġurnal Uffiċjali ta’ l-Unjoni Ewropea

                  87

            DIRETTIVA TAL-KUMMISSJONI 2005/3/KE
      tad-19 ta' Jannar 2005
      li temenda d-Direttiva tal-Kunsill 91/414/KEE biex tinkludi l-imazosulfuron, il-laminarin, il-methoxyfenozide u l-s-metolachlor bħala sustanzi attivi
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna l-klassifikazzjoni tal-prodotti li hemm fis-suq għall-protezzjoni tal-pjanti (1), u b’mod partikolari l-Artikolu 6(1) tagħha,
      Billi:

                  (1)

                  Fi qbil ma’ l-Artikolu 6 (2) tad-Direttiva 91/414/KEE, il-Ġermanja rċeviet applikazzjoni fis-27 ta’ Ġunju 1996 minn Spiess-Urania Chemicals GmbH għall-inklużjoni tas-sustanza attiva imazosulfuron f’Anness I tad-Direttiva 91/414/KEE. Id-Deċiżjoni tal-Kummissjoni 97/865/KE (2) ikkonfermat li d-dossier kien “komplet” fis-sens li seta’ jitqies bħala li, fil-prinċipju, jissodisfa l-kundizzjonijiet meħtieġa tad-data u ta’ l-informazzjoni ta’ l-Annessi II u III tad-Direttiva 91/414/KEE.

                  (2)

                  Il-Belġju rċieva applikazzjoni skond l-Artikolu 6 (2) tad-Direttiva 91/414/KEE fid-29 ta’ Marzu 2001 mill-Goëmar SA għall-inklużjoni tas-sustanza attiva laminarin f’Anness I tad-Direttiva 91/414/KEE. Id-deċiżjoni tal-Kummissjoni 2001/861/KE (3) ikkonfermat li d-dossier kien “komplet” fis-sens li seta’ jitqies bħala li, fil-prinċipju, jissodisfa l-kundizzjonijiet meħtieġa tad-data u ta’ l-informazzjoni ta’ l-Annessi II u III tad-Direttiva 91/414/KEE.

                  (3)

                  Ir-Renju Unit irċieva applikazzjoni skond l-Artikolu 6 (2) tad-Direttiva 91/414/KEE fil-21 ta’ Frar 2000 minn Rohm and Haas France SA (issa Dow AgroSciences) għall-inklużjoni tas-sustanza attiva methoxyfenozide f’Anness I tad-Direttiva 91/414/KEE. Id-deċiżjoni tal-Kummissjoni 2001/385/KE (4) ikkonfermat li d-dossier kien “komplet” fis-sens li seta’ jitqies bħala li, fil-prinċipju, jissodisfa l-kundizzjonijiet meħtieġa tad-data u ta’ l-informazzjoni ta’ l-Annessi II u III tad-Direttiva 91/414/KEE.

                  (4)

                  Il-Belġju rċieva applikazzjoni skond l-Artikolu 6 (2) tad-Direttiva 91/414/KEE fl-1 ta’ Awwissu 1997 minn Novartis N.V. (issa Syngenta) għall-inklużjoni tas-sustanza attiva s-metolachlor f’Anness I tad-Direttiva 91/414/KEE. Id-deċiżjoni tal-Kummissjoni 98/512/KE (5) ikkonfermat li d-dossier kien “komplet” fis-sens li li seta’ jitqies bħala li, fil-prinċipju, jissodisfa l-kundizzjonijiet meħtieġa tad-data u ta’ l-informazzjoni ta’ l-Annessi II u III tad-Direttiva 91/414/KEE.

                  (5)

                  Għal dawn is-sustanzi attivi, ġew evalwati l-effetti fuq is-saħħa umana u l-ambjent, skond id-dispożizzjonijiet ta’ l-Artikolu 6 (2) u (4) tad-Direttiva 91/414/KEE, għall-użu propost mill-applikanti. L-Istati Membri maħtura bħala rapporteurs ippreżentaw abbozzi ta’ rapporti ta’ valutazzjoni li jikkonċernaw is-sustanzi lill-Kummissjoni fis-17 ta’ Ġunju 1998 (imazosulfuron), fit-2 ta’ Ġunju 2003 (laminarin), fit-2 ta’ Awwissu 2002 (methoxyfenozide) u fit-3 ta’ Mejju 1999 (s-metolachlor).

                  (6)

                  L-abbozz tar-rapporti ta’ valutazzjoni ġew eżaminati mill-Istati Membri u mill-Kummissjoni fil-Kumitat Permanenti dwar il-Katina Alimentari u s-Saħħa ta’ l-Annimali. Ir-reviżjoni ġiet iffinalizzata fit-8 ta’ Ottubru 2004 fil-format tar-rapporti ta’ reviżjoni tal-Kummissjoni għall-imazosulfuron, il-laminarin, il-methoxyfenozide u l-s-metolachlor.

                  (7)

                  Għall-imazosulfuron, id-dossier u l-informazzjoni mir-reviżjoni ġew ukoll ippreżentati lill-Kumitat Xjentifiku fuq il-Pjanti. Ir-rapport ta’ dan il-Kumitat kien formalment adottat fil-25 ta’ April 2001 (6).

                  (8)

                  Il-Kumitat intalab jikkummenta dwar ir-relevanza tal-metabolit IPSN minħabba l-preżenza tiegħu fil-ħamrija u l-ilma. Fl-opinjoni tiegħu il-Kumitat ikkonkluda li ma hemmx riskju ta’ saħħa sinifikanti li jiġi mill-IPSN fl-ilma tal-pjan, u r-riskju għall-mikro-organiżmi fil-ħamrija, invertebrati ta’ l-ilma, ħut u r-riskju qawwi għall-ħniex huma suffiċjentement indirizzati. Il-Kumitat ikkonkluda wkoll li fuq il-bażi ta’ l-istimi dwar xenarji ta’ l-agħar każ ta’ espożizzjoni, aktar informazzjoni hija meħtieġa sabiex jiġu evalwati riskji oħra mill-IPSN. Il-Kumitat fl-aħħar ikkonkluda li r-riskju għall-ambjent u r-riskju tossikoloġiku għas-saħħa umana mis-sustanza ewlenija u/jew mill-metaboliti minbarra l-IPSN, f’ċerti studji iffurmati f’livelli komparabbli ma’ l-IPSN, ma ġewx evalwati kompletament u għalhekk għandhom ikunu indirizzati matul l-evalwazzjoni aktar ’il-quddiem.

                  (9)

                  Ir-rakkomandazzjonijiet tal-Kumitat Xjentifiku tqiesu matul reviżjoni oħra, f’din id-Direttiva u fir-rapport tar-Reviżjoni.

                  (10)

                  F’dak li għandu x’jaqsam ma’ l-IPSN, data addizzjonali fuq ir-riskju bbażati fuq il-kalkoli dwar xenarji ta’ l-agħar każ ta’ espożizzjoni u identifikati mill-Kumitat Xjentifiku ntbagħtu minn min kien qed jinnotifika u ġew evalwati. L-evalwazzjoni fil-Kumitat Permanenti ikkonkludiet li fid-dawl tad-data addizzjonali ppreżentata minn dak li jinnotifika, u taħt il-kundizzjonijiet proposti għall-użu, mhux se jkun hemm effett li jagħmel ħsara lill-bnedmin mill-IPSN.

                  (11)

                  Fir-rigward ta’ l-imazosulfuron u metaboliti oħra minbarra l-IPSN, l-ebda metabolit ieħor minbarra l-IPSN ma jseħħ f’livelli meqjusa bħala “relevanti” fis-sens tad-dispożizzjonijiet tad-Direttiva 91/414/KEE. Għalhekk l-evalwazzjoni fil-Kumitat Permanenti ikkonkludiet li r-riskju jista’ jkun evalwat bid-data disponibbli.

                  (12)

                  Wara l-valutazzjoni, l-evalwazzjoni fil-Kumitat Permanenti ikkonkludiet ukoll li taħt il-kundizzjonijiet proposti għall-użu, b’mod partikolari ir-rata ta’ doża massima ta’ 0.05 kg sustanza attiva/ha, u meta il-miżuri xierqa tal-mitigazzjoni tar-riskju huma applikati, ma jkunx hemm effett li jagħmel ħsara lill-bnedmin u l-ebda riskju mhux aċċettabbli lill-ambjent mill-imazosulfuron u l-metaboliti tiegħu.

                  (13)

                  Il-valutazzjoni tal-laminarin, tal-methoxyfenozide u l-s-metolachlor ma żvelatx xi mistoqsijiet miftuħa jew tħassib, li kieku kienu jeħtieġu l-konsultazzjoni tal-Kumitat Xjentifiku fuq il-Pjanti jew ta’ l-Awtorita’ Ewropea tas-Sigurtà ta’ l-Ikel.

                  (14)

                  Deher mill-eżamijiet varji li saru li prodotti għall-protezzjoni tal-pjanti li fihom is-sustanzi attivi kkonċernati huma mistennija li jissodisfaw, b’mod ġenerali, il-kundizzjonijiet meħtieġa stipulati fl-Artikolu 5(1) (a) u (b) u l-Artikolu 5(3) tad-Direttiva 91/414/KEE, b’mod partikolari f’dak li għandu x’jaqsam ma’ l-użu li kien eżaminat u mfisser fir-rapport ta’ reviżjoni tal-Kummissjoni. Huwa għalhekk xieraq li jiġu inklużi l-imazosulfuron, il-laminarin, il-methoxyfenozide u s-s-metolachlor f’Anness I, biex jiġi żgurat li fl-Istati Membri kollha l-awtorizazzjonjijiet għall-prodotti tal-protezzjoni tal-pjanti li fihom dawn is-sustanzi attivi jkunu jistgħu jingħataw skond id-dispożizzjonijiet ta' din id-Direttiva.

                  (15)

                  Wara l-inklużjoni ta’ l-imazosulfuron, il-laminarin, il-methoxyfenozide u l-s-metolachlor f’Anness I tad-Direttiva 91/414/KEE, l-Istati Membri għandhom jingħataw perijodu raġonevoli biex jimplimentaw id-dispożizzjonijiet tad-Direttiva 91/414/KEE f’dak li għandu x’jaqsam mal-prodotti tal-protezzjoni tal-pjanti li fihom dawn is-sustanzi u b’mod partikolari biex jiġu rriveduti l-awtorizzazzjonijiet provviżorji eżistenti u, l-aktar tard sa l-aħħar ta’ dan il-perjodu, biex jittrasformaw dawn l-awtorizzazzjonijiet f’awtorizzazzjonijiet sħaħ, biex jemendawhom jew biex jiġu rtirati skond id-dispożizzjonijiet tad-Direttiva 91/414/KEE.

                  (16)

                  Huwa għalhekk xieraq li tiġi emendata d-Direttiva 91/414/KEE b’dan il-mod.

                  (17)

                  Il-miżuri pprovduti f’din id-Direttiva huma skond l-opinjoni tal-Kumitat Permanenti fuq il-Katina Alimentari u s-Saħħa ta’ l-Annimali,

            ADOTTAT DIN ID-DIRETTIVA:
      Artikolu 1
      L-Anness I tad-Direttiva 91/414/KEE huwa emendat kif stabbilit fl-Anness ta’ din id-Direttiva.
      Artikolu 2
      1.   L-Istati Membri għandhom jadottaw u jippubblikaw l-aktar tard sat-30 ta’ Settembru 2005 il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom minnufih jikkomunikaw lill-Kummissjoni it-test ta’ dawn id-dispożizzjonijiet u tabella ta’ korrelazzjoni bejn dawn id-dispożizzjonijiet u din id-Direttiva.
      Huma għandhom japplikaw dawn id-dispożizzjonijiet mill-1 ta’ Ottubru 2005.
      Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif referenza bħal din għandha tkun magħmula.
      2.   L-Istati Membri għandhom jikkomunikaw lill-Kummissjoni it-test tad-dispożizzjonijiet prinċipali tal-liġi nazzjonali li huma jadottaw fil-qasam kopert minn din id-Direttiva.
      Artikolu 3
      1.   L-Istati Membri għandhom janalizzaw l-awtorizzazzjoni għal kull prodott tal-protezzjoni tal-pjanti li fih l-imazosulfuron, il-laminarin, il-methoxyfenozide jew l-s-metolachlor biex jiżguraw li huma konformi mal-kundizzjonijiet relatati ma’ din is-sustanza attiva stabbilita fl-Anness I tad-Direttiva 91/414/KEE. Fejn hu meħtieġ, għandhom jemendaw jew ineħħu l-awtorizzazzjonijiet skond id-Direttiva 91/414/KEE l-aktar tard sat-30 ta’ Settembru 2005.
      2.   Għal kull prodott awtorizzat għall-protezzjoni tal-pjanti li fih l-imazosulfuron, il-laminarin, il-methoxyfenozide jew l-s-metolachlor bħala jew l-unika sustanza attiva jew waħda minn ħafna sustanzi attivi li kollha kemm huma kienu mniżżla f’Anness I tad-Direttiva 91/414/KEE. l-aktar tard sal-31 ta’ Marzu 2005, L-Istati Membri għandhom jevalwaw mill-ġdid il-prodott skond il-prinċipji uniformi pprovduti f’ Anness VI tad-Direttiva 91/414/KEE, fuq il-bażi ta’ dossier li jissodisfa l-kundizzjonijiet meħtieġa ta’Anness III ta’ dik id-Direttiva. Fuq il-bażi ta’ dik l-evalwazzjoni, huma għandhom jiddeterminaw jekk il-prodott jissodisfax il-kundizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
      Wara dan, l-Istati Membri għandhom:

                  (a)

                  fil-każ ta’ prodott li fih l-imazosulfuron, il-laminarin, il-methoxyfenozide jew l-s-metolachlor bħala l-unika sustanza attiva, fejn meħtieġ, jirranġaw jew jirtiraw l-awtorizzazzjoni l-aktar tard sat-30 ta’ Settembru 2006 jew

                  (b)

                  fil-każ ta’ prodott li fih l-imazosulfuron, il-laminarin, il-methoxyfenozide jew l-s-metolachlor bħala wieħed mis-sustanzi attivi, fejn meħtieġ, jirranġaw jew jirtiraw l-awtorizzazzjoni sat-30 ta’ Settembru 2006 jew sad-data ffissata għall-irranġar jew irtirar bħal dan fid-Direttiva rispettiva jew Direttivi li żiedu s-sustanza jew sustanzi relattivi ma’ l-Anness I tad-Direttiva 91/414/KEE, liema waħda hija l-aktar riċenti.

            Artikolu 4
      Din id-Direttiva għandha tidħol fis-seħħ fl-1 ta’ April 2005.
      Artikolu 5
      Din id-Direttiva hija indirizzata lill-Istati Membri.

         Magħmula fi Brussell, nhar id-19 ta' Jannar 2005.

               Għall-Kummissjoni

            Markos KYPRIANOU

               Membru tal-Kummissjoni

         (1)  ĠU L 230, 19.8.1991, p. 1. Direttiva kif emendata l-aħħar mid-Direttiva tal-Kummissjoni 2004/99/KE (ĠU L 309, 6.10.2004, p. 6).

         (2)  ĠU L 351, 23.12.1997, p. 67.

         (3)  ĠU L 321, 6.12.2001, p. 34.

         (4)  ĠU L 137, 19.5.2001, p. 30.

         (5)  ĠU L 228, 15.8.1998, p. 35.

         (6)  L-opinjoni tal-Kumitat Xjentifiku dwar il-Pjanti li għandu x'jaqsam ma’ l-inklużjoni ta’ l-imazosulfuron f’Anness I għad-Direttiva tal-Kunsill 91/414/KEE li tikkonċerna l-klassifikazzjoni tal-prodotti li hemm fis-suq għall-protezzjoni tal-pjanti – SCP/IMAZO/002-Final, ippubblikata fil-21 ta’ Mejju 2001.

         ANNESS
         F’Anness I il-fillieri li ġejjin huma miżjuda fl-aħħar tat-tabella.

                        Nru

                        L-Isem komuni, in-Numri ta’ l-Identifikazzjoni

                        L-isem ta’ l-IUPAC

                        Purità’ (*)

                        Dħul fis-seħħ

                        Meta tiskadi l-inklużjoni

                        Dispożizzjonijiet speċifiċi

                        “95

                        Imazosulfuron

                                    Nru tal-Każ 122548-33-8

                                    Nru tas-CIPAC 590

                        1-(2-chloroimidazo[1,2-α]pyridin-3-ylsul-phonyl)-3-(4,6-dimethoxypyrimidin-2-yl)urea

                        ≥ 980 g/kg

                        1 ta’ April 2005

                        31 ta' Marzu 2015

                        L-użu biss ta’ l-erbiċida jista’ jkun awtorizzat.
                        Għall-implimentazzjoni tal-prinċipji uniformi ta’ Anness VI, għandhom jitqiesu l-konklużjonijiet tar-rapport ta’ reviżjoni fuq l-imazosulfuron, u b’mod partikolari l-Appendiċi I u II tiegħu, kif iffinalizzati fil-Kumitat Permanenti dwar il-Katina Alimentari u s-Saħħa ta’ l-Annimali fit-8 ta’ Ottubru 2004.
                        F’din l-evalwazzjoni ġenerali l-Istati Membri għandhom jagħtu attenzjoni partikolari lill-protezzjoni tal-pjanti ta’ l-ilma u ta’ l-art li mhumiex fil-mira. Miżuri ta’ mitigazzjoni tar-riskju għandhom jiġu applikati fejn hu xieraq.

                        96

                        Laminarin

                                    Nru tal-Każ 9008-22-4

                                    Nru tas-CIPAC 671

                        (1→3)-β-D-glucan
                        (skond il-Kummissjoni Konġunta IUPAC-IUB dwar in-Nomenklatura Biokimika)

                        ≥ 860 g/kg fuq materja niexfa

                        1 ta’ April 2005

                        31ta' Marzu 2015

                        L-użu biss bħala tislit ta’ informazzjoni tal-mekkaniżmi ta’ difiża proprja tal-wiċċ tar-raba’ jista’ jkun awtorizzat.
                        Għall-implimentazzjoni tal-prinċipji uniformi ta’ Anness VI, għandhom jitiqesu l-konklużjonijiet tar-rapport ta’ reviżjoni fuq l-imazosulfuron, u b’mod partikolari l-Appendiċi I u II tiegħu, kif iffinalizzat fil-Kumitat Permanenti fuq il-Katina Alimentari u s-Saħħa ta’ l-Annimali fit-8 ta’ Ottubru 2004.

                        97

                        Methoxyfenozide

                                    Nru tal-Każ 161050-58-4

                                    Nru tas-CIPAC 656

                        N-tert-Butyl-N’-(3-methoxy-o-toluoyl)-3,5-xylohydrazide

                        ≥ 970 g/kg

                        1 ta’ April 2005

                        31ta' Marzu 2015

                        L-użu biss ta’ l-erbiċida jista’ jkun awtorizzat.
                        Għall-implimentazzjoni tal-prinċipji uniformi ta’ Anness VI, għandhom jitqiesu l-konklużjonijiet tar-rapport ta’ reviżjoni fuq l-imazosulfuron, u b’mod partikolari l-Appendiċi I u II tiegħu, kif iffinalizzat fil-Kumitat Permanenti dwar il-Katina Alimentari u s-Saħħa ta’ l-Annimali fit-8 ta’ Ottubru 2004.
                        F’din l-evalwazzjoni ġenerali l-Istati Membri għandhom jagħtu attenzjoni partikolari għall-protezzjoni ta’ l-artropodi ta' l-ilma u ta’ l-art li mhumiex fil-mira.
                        Miżuri ta’ mitigazzjoni tar-riskju għandhom jiġu applikati fejn hu xieraq.

                        98

                        S-metolachlor

                                    Nru tal-Każ 87392-12-9 (S-isomer)

                                    178961-20-1 (S-isomer) Nru tas-CIPAC 607

                        taħlita ta’:

                                    (aRS, 1 S)-2-chloro-N-(6-ethyl-o-tolyl)-N-(2-methoxy-1-methylethyl)acetamide (80-100 %)

                                    u

                                    (aRS, 1 S)-2-chloro-N-(6-ethyl-o-tolyl)-N-(2-methoxy-1-methylethyl)acetamide (20-0 %)

                        ≥ 960 g/kg

                        1 ta’ April 2005

                        31ta' Marzu 2015

                        L-użu biss ta’ l-erbiċida jista’ jkun awtorizzat.
                        Għall-implimentazzjoni tal-prinċipji uniformi ta’ Anness VI, għandhom jitqiesu l-konklużjonijiet tar-rapport ta’ reviżjoni fuq l-imazosulfuron, u b’mod partikolari l-Appendiċi I u II tiegħu, kif iffinalizzat fil-Kumitat Permanenti fuq il-Katina Alimentari u s-Saħħa ta’ l-Annimali fit-8 ta’ Ottubru 2004.
                        F’din l-evalwazzjoni ġenerali l-Istati Membri

                                    —

                                    għandhom jagħtu attenzjoni partikolari lill-potenzjal ta’ kontaminazzjoni ta’ l-ilma tal-pjan, partikolarment tas-sustanza attiva u l-metaboliti tagħha CGA 51202 u CGA 354743, meta s-sustanza attiva hija applikata f’reġjuni li għandhom kundizzjonijiet vulnerabbli ta’ ħamrija u/jew klima;

                                    —

                                    għandhom jagħtu attenzjoni partikolari lill-protezzjoni ta’l-pjanti ta’ l-ilma.

                              Miżuri ta’ mitigazzjoni tar-riskju għandhom jiġu applikati fejn hu xieraq.’

            (*)  Iżjed dettalji fuq l-identità u l-ispeċifikazzjonijiet ta’ sustanzi attivi tista’ ssibha fir-rapport.


title: Id-Direttiva tal-Kummissjoni 2003/5/KE ta’ l-10 ta’ Jannar 2003 li temenda d-Direttiva tal-Kunsill 91/414/KEE sabiex tinkludi d-deltamethrin bħala sustanza attivaTest b’rilevanza għaż-ŻEE

text:
Avviż Legali Importanti

|

32003L0005

Official Journal L 008 , 14/01/2003 P. 0007 - 0009

		Id-Direttiva tal-Kummissjoni 2003/5/KEta’ l-10 ta’ Jannar 2003li temenda d-Direttiva tal-Kunsill 91/414/KEE sabiex tinkludi d-deltamethrin bħala sustanza attiva(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJWara li kunsidrat it-Trattat li jistabbilixxi l-Komunità Ewropea,Wara li kunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fis-suq ta’ prodotti li jipproteġu l-pjanti [1], kif l-aħħar emendata bid-Direttiva tal-Kummissjoni 2002/81/KE [2], u b’mod partikolari, l-Artikolu 6(1) tagħha,Billi:(1) Ir-Regolament tal-Kummissjoni (KEE) Nru 3600/92 tal-11 ta’ Diċembru 1992 li jniżżel regoli dettaljati għall-implimentazzjoni ta’ l-ewwel stadju tal-programm ta’ ħidma msemmi fl-Artikolu 8(2) tad-Direttiva tal-Kunsil 91/414/KEE dwar it-tqegħid fis-suq ta’ prodotti li jipproteġu l-pjanti [3], kif l-aħħar emendata bir-Regolament (KE) Nru 2266/2000 [4], jistabbilixxi lista ta’ sustanzi attivi fi prodotti li jipproteġu l-pjanti li għandha ssir stima tagħhom, bil-għan li possibilment jiġu inklużi fl-Anness I tad-Direttiva 91/414 KEE. Din il-lista tinsab fir-Regolament tal-Kummissjoni (KE) Nru 933/94 tas-27 ta’ April 1994 li tniżżel is-sustanzi attivi fi prodotti li jipproteġu l-pjanti u li tinnomina lill-Istat Membru rapporteur għall-implimentazzjoni tar-Regolament (KEE) Nru 3600/92 [5], kif l-aħħar emendat bir-Regolament (KE) Nru 2230/95 [6]. Din il-lista tinkludi d-deltamethrin.(2) L-effetti tad-deltamethrin fuq is-saħħa tal-bniedem u fuq l-ambjent ġiet stmata skond id-dispożizzjonijiet tar-Regolament (KEE) Nru 3600/92 għal diversi użanzi proposti minn min għamel in-notifika. Permezz tar-Regolament (KE) Nru 933/94 l-Isvezja ġiet nominata bħala l-Istat Membru rapporteur. L-Isvezja bagħtet ir-rapporti ta’ stima rilevanti flimkien ma’ rakkomandazzjonijiet lill-Kummissjoni fis-6 ta’ Ottubru 1998 skond l-Artikolu 7(1)(c) tar-Regolament (KEE) Nru 3600/92.(3) Dan ir-rapport ta’ stima ġie rivedut mill-Istati Membri u mill-Kummissjoni fi ħdan il-Kumitat Permanenti dwar il-Food Chain u s-Saħħa ta’ l-Annimali. Din ir-reviżjoni kienet finalizzata fit-18 ta’ Ottubru 2002 bħala rapport ta’ reviżjoni dwar id-deltamethrin tal-Kummissjoni.(4) Ir-reviżjoni ma rivelat l-ebda mistoqsijiet jew tħassib li kellhom bżonn ta’ konsultazzjoni mal-Kumitat Xjentifiku dwar il-Pjanti.(5) Mid-diversi eżamijiet li saru jidher illi prodotti li jipproteġu l-pjanti li jkun fihom d-deltamethrin, huma mistennija li, b’mod ġenerali, jissodisfaw il-ħtiġijiet mniżżla fl-Artikolu 5(1)(1) u (b) u l-Artikolu 5(3) tad-Direttiva 91/414/KEE, b’mod partikolari fejn għandhom x’jaqsmu ma’ l-użu li kien eżaminat u dettaljat fir-rapport ta’ reviżjoni tal-Kummissjoni. Għaldaqstant huwa xieraq illi d-deltamethrin tiġi inkluża ma’ l-Anness I, sabiex jiġi assigurat illi fl-Istati Membri kollha l-awtorizzazzjoni ta’ prodotti li jipproteġu l-pjanti li fihom din is-sustanza attiva tkun tista’ tiġi mogħtija skond id-dispożizzjonijiet ta’ dik ir-Direttiva.(6) Ir-rapport ta’ reviżjoni tal-Kummissjoni huwa meħtieġ għall-implimentazzjoni mill-Istati Membri ta’ diversi taqsimiet tal-prinċipji uniformi mniżżla fid-Direttiva 91/414/KEE. Għaldaqstant, huwa xieraq li jiġi stipulat illi r-rapport ta’ reviżjoni finali, minbarra informazzjoni konfidenzali, għandu jkun disponibbli jew għandu jitqiegħed għad-dispożizzjoni tal-partijiet interessati mill-Istati Membri.(7) Għandu jgħaddi perjodu xieraq qabel sustanza attiva tkun inkluża fl-Anness I sabiex jingħata biżżejjed żmien lill-Istati Membru u lill-partijiet interessati ħalli jippreparaw ruħhom sabiex ikunu jistgħu jissodisfaw il-ħtiġijiet ġodda minħabba l-inklużjoni ta’ din is-sustanza.(8) Wara li tkun saret l-inklużjoni, l-Istati Membri għandhom jingħataw perjodu xieraq li fih ikunu jistgħu jimplimentaw id-disposizzjoniet tad-Direttiva 91/414/KEE fejn tirrigwarda prodotti li jipproteġu l-pjanti li fihom id-deltamethrin, u b’mod partikolari, sabiex jirrevedu l-awtorizzazzjonijiet eżistenti ħalli jassiguraw illi l-kondizzjonijiet dwar id-deltamethrin stipulati fl-Anness I tad-Direttiva 91/414/KEE jkunu sodisfatti. Għandu jingħata perjodu itwal għas-sottomissjoni u l-eżaminazzjoni tad-dokumentazzjoni kollha ta’ kull prodott li jipproteġi l-pjanti skond il-prinċipji uniformi mniżżla fid-Direttiva 91/414/KEE.(9) Għaldaqstant, huwa xieraq li d-Direttiva 91/414/KEE tkun emendata.(10) Il-miżuri stipulati f’din id-Direttiva huma skond l-opinjoni tal-Kumitat Permanenti dwar il-Food Chain u s-Saħħa ta’ l-Annimali,ADOTTAT DIN ID-DIRETTIVA:Artikolu 1L-Anness I tad-Direttiva 91/414/KEE qed jiġi emendat kif stipulat fl-Anness ta’ din id-Direttiva.L-Artikolu 2L-Istati Membri għandhom iħallu r-rapport ta’ reviżjoni dwar id-deltamethrin, minbarra informazzjoni konfidenzali fis-sens ta’ l-Artikolu 14 tad-Direttiva 91/414/KEE, għad-dispożizzjoni tal-partijiet interessati jew għandhom jagħmluh għad-dispożizzjoni tagħhom meta dawn jitolbuh b’tabla speċifika.Artikolu 3L-Istati Membri għandhom jadottaw u jippubblikaw mhux aktar tard mit-30 ta’ April 2004 il-liġijiet, ir-regolamenti u d-dispożizzjonijiet amministrattivi meħtieġa sabiex iħarsu din id-Direttiva. Huma għandhom jinfurmaw b’dan lill-Kummissjoni minnufih.Huma għandhom idaħħlu fis-seħħ dawk id-dispożizzjonijiet fl-1 ta’ Mejju 2004.Meta l-Istati Membri jadottaw dawn id-dispożizzjonijiet, id-dispożizzjonijiet għandhom jinkludu referenza għal din id-Direttiva jew għandhom ikunu akkompanjati b’referenza għal din id-Direttiva meta jkunu pubblikati uffiċjalment. L-Istati Membri għandhom jistabbilixxu kif trid issir din ir-referenza.Artikolu 41. L-Istati Membri għandhom jagħmlu reviżjoni ta’ l-awtorizzazzjoni għal kull prodott li jipproteġi l-pjanti li fih id-deltamethrin sabiex jassiguraw illi l-kondizzjonijiet dwar id-deltamethrin imniżżla fl-Anness I tad-Direttiva 91/414/KEE jiġu mħarsa. Fejn ikun hemm il-bżonn, u mhux aktar tard mit-30 ta’ April 2004, l-Istati Membri għandhom jemendaw jew jirtiraw l-awtorizzazzjoni.2. L-Istati Membri għandhom, mhux aktar tard mil-31 ta’ Ottubru 2003, jagħmlu rivalutazzjoni ta’ kull prodott li jipproteġi l-pjanti li kien awtorizzat u li fih id-deltamethrin jew bħala l-unika sustanza attiva jew bħala waħda minn diversi sustanzi attivi li kollha kemm huma huma mniżżlin fl-Anness I tad-Direttiva 91/414/KEE. Din ir-rivalutazzjoni għandha ssir skond il-prinċipji uniformi stipulati fl-Anness VI tad-Direttiva 91/414/KEE u a bażi ta’ dokumenti li jissodisfaw il-ħtiġijiet stipulati fl-Anness III ta’ dik id-Direttiva. A bażi ta’ din il-valutazzjoni, l-Istati Membri għandhom jiddeċiedu jekk il-prodott jissodisfax il-kondizzjonijiet stipulati fl-Artikolu 4(1)(b),(c),(d) u (e) tad-Direttiva 91/414/KEE. Fejn ikun hemm il-bżonn u mhux aktar tard mill-31 ta’ Ottubru 2007, l-Istati Membri għandhom jemendaw jew jirtiraw l-awtorizzazzjoni.Artikolu 5Din id-Direttiva għandha tidħol fis-seħħ fl-1 ta’ Novembru 2003.Artikolu 6Din id-Direttiva hija indirizzata lill-Istati Membri.Magħmulha fi Brussel, l-10 ta’ Jannar 2003.Għall-KummissjoniDavid ByrneMembru tal-Kummissjoni[1] ĠU L 230, tad-19.8.1991, p. 1.[2] ĠU L 276, tat-12.10.2002, p. 28.[3] ĠU L 366, tal-15.12.1992, p. 10.[4] ĠU L 259, tat-13.10.2000, p. 27.[5] ĠU L 107, tat-28.4.1994, p. 8.[6] ĠU L 225, tat-22.9.1995, p. 1.--------------------------------------------------L-ANNESSL-informazzjoni ta’ hawn taħt għandha tiġi miżjuda fl-aħħar tat-tabella fl-Anness I tad-Direttiva 91/414/KE:"Nru | Isem komuni, numri ta' identifikazzjoni | Isem IUPAC | Purità | Dħul fis-seħħ | Espirazzjoni ta' l-inklużjoni | Dispożizzjonijiet Speċifiċi |40 | Deltamethrin SAK Nru 52918-63-5 CIPAC NRU 333 | (S)-α-cyano-3-phenoxybenzyl (1R,3R)-3-(2,2-dibromo-2,2-dimetilciklopropankarboksilat | 980 g/kg | fl-1 ta' Novembru 2003. | fil-31 ta' Ottubru 2013. | Jista' jiġi awtorizzat biss għall-użu bħala insettiċida. Sabiex jiġu implimentati l-prinċipji uniformi ta' l-Anness VI, il-konklużjonijiet tar-rapport ta' reviżjoni dwar id-deltamethrin, u b'mod partikolari l-Appendiċi I u II tiegħu, kif finalizzati fil-Kumitat Permanenti dwar is-Saħħa tal-Pjanti fit-18 ta' Ottubru 2002 għandhom jittieħdu in- konsiderazzjoni. F'din l-istima komplessiva, l-Istati Membri: għandhom jagħtu attenzjoni partikolari lis-sigurta ta' l-operatur u għandhom jassiguraw illi l-kondizzjonijiet ta' l-awtorizzazzjoni jkunu jinkludu miżuri protettivi xierqa,għandhom jieħdu nota ta' l-esposizzjoni intensa fid-dieta tal-konsumaturi fid-dawl ta'reviżjonijiet futuri tal-livelli massimi ta' residwi,għandhom jagħtu attenzjoni partikolari lill-protezzjoni ta' organiæmi akwatiċi, tan-naħal u ta' artropodi non-target u għandhom jassiguraw illil-kondizzjonijiet ta' l-awtorizzazzjoni jinkludu miæuri li jimmitigaw ir-riskju, fejn ikun xieraq. |--------------------------------------------------


Avviż Legali Importanti

|

31994L0037

Id-Direttiva tal-Kummissjoni 94/37/KE tat-22 ta' Lulju 1994 li temenda d-Direttiva tal-Kunsill 91/414/KEE dwar it-tqegħid fis-suq tal-prodotti għall-protezzjoni tal-pjanti

Official Journal L 194 , 29/07/1994 P. 0065 - 0081 Finnish special edition: Chapter 3 Volume 59 P. 0204  Swedish special edition: Chapter 3 Volume 59 P. 0204  CS.ES Chapter 03 Volume 16 P. 312  - 328 ET.ES Chapter 03 Volume 16 P. 312  - 328 HU.ES Chapter 03 Volume 16 P. 312  - 328 LT.ES Chapter 03 Volume 16 P. 312  - 328 LV.ES Chapter 03 Volume 16 P. 312  - 328 MT.ES Chapter 03 Volume 16 P. 312  - 328 PL.ES Chapter 03 Volume 16 P. 312  - 328 SK.ES Chapter 03 Volume 16 P. 312  - 328 SL.ES Chapter 03 Volume 16 P. 312  - 328

		Id-Direttiva tal-Kummissjoni 94/37/KEtat-22 ta' Lulju 1994li temenda d-Direttiva tal-Kunsill 91/414/KEE dwar it-tqegħid fis-suq tal-prodotti għall-protezzjoni tal-pjantiIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 dwar it-tqegħid fis-suq tal-prodotti għall-protezzjoni tal-pajnti [1], kif l-aħħar emendata bid-Direttiva tal-Kummissjoni 93/71/KEE (2), u b'mod partikolari l-Artikolu 18 [2] tagħha,Billi l-Annessi II u III tad-Direttiva 91/414/KEE jistabbilixxu l-ħtiġiet għad-dossier li jrid jiġi sottomess mill-applikanti rispettivament sabiex tiġi inkluża sustanza attiva fl-Anness I u sabiex jiġi awtorizzat prodott għall-protezzjoni tal-pjanti;Billi huwa meħtieġ illi jiġi indikat fl-Annessi II u III lill-applikanti, b'mod preċiż kemm jista jkun, kull dettal dwar it-tagħrif meħtieġ, bħal ma huma ċ-ċirkostanzi, il-kondizzjonijiet u l-protokolli tekniċi li permezz tagħhom trid tiġi ġġenerata ċerta informazzjoni; billi dawn id-dispożizzjonijiet għandhom jiġu introdotti malli jkunu disponibbli sabiex jippermettu lill-applikanti li jużawhom fit-tħejjija tad-dossier tagħhom;Billi issa tista' tingħata aktar preċiżjoni lill-ħtiġiet ta' l-informazzjoni dwar l-identità, il-proprjetajiet fiżiċi u kimiċi u aktar ‘il quddiem is-sustanza attiva, ipprovduti fit-taqsimiet 1, 2 u 3 tal-Parti A ta' l-Anness II;Billi issa tista' tingħata aktar preċiżjoni lill-ħtiġiet ta' l-informazzjoni dwar l-identità, il-proprjetajiet fiżiċi u kimiċii u t-tagħrif ġenerali l-ieħor dwar il-prodott għall-protezzjoni tal-pjanti, ipprovduti fit-taqsimiet 1 sa 4 ta' l-Parti A ta' l-Anness III;Billi l-miżuri pprovduti f'din id-Direttiva huma skond l-opinjoni tal-Kumitat Permanenti tas-Saħħa tal-Pjanti,ADOTTAT DIN ID-DIRETTIVA:L-Artikolu 1Id-Direttiva 91/414/KEE hija emendata kif ġej:1. Fil-Parti A ta' l-Anness II, it-taqsimiet intestati "1. L-identità tas-sustanza attiva", "2. Il-proprjetajiet fiżiċi u kimiċi tas-sustanza attiva" u "3. Aktar tagħrif dwar is-sustanza attiva" jiġu mibdula bl-Anness I ma' hawnhekk;2. Fil-Parti A ta' l-Anness III, it-taqsimiet intestati "1. L-identità tal-prodott għall-protezzjoni tal-pjanti", "2. Il-proprjetajiet fiżiċi, kimiċi u tekniċi tal-prodott għall-protezzjoni tal-pjanti", "3. L-informazzjoni mal-waqt ta' l-applikazzjoni" u "4. Aktar tagħrif dwar il-prodott għall-protezzjoni tal-pjanti" jiġu mibdula bl-Anness II ma' hawnhekk.L-Artikolu 2L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva mhux aktar tard mill-31 ta' Lulju 1995. Għandhom jgħarrfu lill-Kummissjoni minnufih b'dan.Meta l-Istati Membri jadottaw dawn il-miżuri, dawn għandu jkollhom referenza għal din id-Direttiva jew għandhom ikunu akkumpanjati b'din ir-referenza fil-waqt tal-pubblikazzjoni uffiċjali tagħhom. Il-proċedura għal din ir-referenza għandha tiġi adottata mill-Istati Membri.L-Artikolu 3Din id-Direttiva għandha tidħol fis-seħħ fl-1 ta' Awissu 1994Magħmula fi Brussel, fit-22 ta' Lulju 1994.Għall-KummissjoniRené SteichenMembru tal-Kummissjoni[1] ĠU L 230, tad-19.8.1991, p. 1.[2] ĠU L 221, tal-31.8.1993, p. 27.--------------------------------------------------L-ANNESS I1. L-identità tas-sustanza attivaIt-tagħrif ipprovdut irid ikun biżżjjed għalbiex jidentifika b'mod preċiż kull sustanza attiva, għalbiex jiddefiniha skond l-ispeċifikazzjonitagħha u għalbiex jikkaratterizza n-natura tagħha. Għajr jekk speċifikat xorta oħra, it-tagħtif u l-informazzjoni riferiti għalihom huma meħtieġa għas-sustanzi attivi kollha.1.1. L-applikant (l-isem, l-indirizz, eċċ.)Iridu jiġu pprovduti l-isem u l-indirizz ta' l-applikant (l-indirizz permanenti fil-Komunità) kif ukoll l-isem, il-pożizzjoni, in-numru tat-telefon u tat-telefax tal-persuna approprjata li trid tiġi kkuntattjata.Fejn, b'żieda ma' dan, l-applikant għandu uffiċċju, aġent jew rappreżentant fl-Istat Membru li lilu tkun ġiet issottomessa l-applikazzjoni għall-inklużjoni fl-Anness I, u jekk differenti, fl-Istat Membru Rapporteur maħtur mill-Kummissjoni, iridu jiġu pprovduti l-isem u l-indirizz ta' l-uffiċċju, l-aġent jew ir-rappreżentant lokali, kif għandhom jingħataw ukoll l-isem, il-pożizzjoni, in-numru tat-telefon u tat-telefax tal-persuna approprjata li tiġi kkuntattjata.1.2. Il-fabbrikant (l-isem, l-indirizz, inkluża l-lokazzjoni ta' l-impjant)Iridu jiġu ppovduti l-isem u l-indirizz tal-fabbrikant jew il-fabbrikanti tas-sustanza attiva kif iridu jiġu pprovduti wkoll l-isem u l-indirizz ta' kull impjant tal-fabbrikazzjoni li fih tiġi ffabbrikata s-sustanza attiva. Irid jiġi pprovdut punt tal-kuntatt (preferibbilment punt ċentrali tal-kuntatt, li jinkludi l-isem, in-numru tat-telefon u tat-telefax), bil-għan li jipprovdi t-tagħrif aġġornat u li jwieġeb għall-mistoqsijiet dwar it-teknoloġija tal-fabbrikazzjoni, il-proċessi u l-kwalità tal-prodott (li jinkludi meta jkunu rilevanti, il-lottijiet individwali). Fejn wara l-inklużjoni tas-sustanza attiva fl-Anness I, ikun hemm bidliet fil-lok jew fin-numru tal-fabbrikanti, it-tagħrif meħtieġ irid jiġi nnotifikat mill-ġdid lill-Kummissjoni u lill-Istati Membri.1.3. L-isem komuni propost jew aċċettat mill-ISO, u s-sinonimiIridu jiġu pprovduti l-isem komuni ta' l-ISO, jew l-isem komuni propost ta' l-ISO u fejn rilevanti, l-ismijiet l-oħra proposti jew aċċettati (is-sinonimi), inkluż l-isem (it-titolu) ta' l-awtorità tan-nomenklatura interessata.1.4. L-isem kimiku (in-nomenklatura ta' l-IUPAC u tas-CA)Irid jiġi pprovdut l-isem Kimiku kif mogħti fl-Anness I mad-Direttiva 67/548/KEE, jew, jekk mhux inkluż f'din id-Direttiva, skond in-nomenklatura kemm ta' l-IUPAC u kemm tas-CA.1.5. In-numru/i tal-kodiċi ta' l-iżvilupp tal-fabbrikantIridu jiġu identifikati n-numri tal-kodiċi użati għalbiex jidentifikaw is-sustanza attiva, u fejn disponibbli, il-formolazzjonijiet li jkollhom is-sustanza attiva, matul ix-xogħol ta' l-iżvilupp. Għal kull numru tal-kodiċi rrappurtat, iridu jiġu ddikjarati l-materjal li għandu x'jaqsam miegħu, il-perjodu taż-żmien li matulu kien użat, u l-Istati Membri jew il-pajjiżi l-oħra li fihom kien intuża jew qiegħed jintuża.1.6. In-numri tal-CAS, tal-KEE u tas-CIPAC (jekk disponibbli)Iridu jiġu rrappurtati l-Astratti Kimiċi, in-numri tal-KEE (l-EINECS jew l-ELINCS), u tas-CIPAC, fejn dawn jeżistu.1.7. Il-formola molekulari u strutturali, il-massa molekulariIridu jiġu pprovduti l-formola molekolari, il-massa molekolari u l-formola strutturali tas-sustanza attiva, u fejn rilevanti, il-formola strutturali ta' kull isomeru stereo u ottiku preżenti fis-sustanza attiva.1.8. Il-metodi tal-fabbrikazzjoni (bil-mogħdija tas-sintesi) tas-sustanza attivaIridu jiġu pprovduti l-metodu tal-fabbrikazzjoni, f'termini ta' l-identità tal-materjali tal-bidu, il-mogħdijiet kimiċi involuti, u l-identità tal-prodotti sekondarji u l-impuritajiet preżenti fil-prodott finali, għal kull impjant tal-fabbrikazzjoni. Ġeneralment mhux meħtieġ it-tagħrif rigward il-proċess ta' l-inġinerija.Fejn it-tagħrif ipprovdut ikollu x'jaqsam ma' sistema pilota tal-produzzjoni tal-pjanti, it-tagħrif irid jerġa jiġi pprovdut ġaladarba jkunu stabbilizzaw ruħhom il-metodi u l-proċeduri tal-produzzjoni fuq skala u proċeduri industrijali.1.9. L-ispeċifikazzjoni tas-safa tas-sustanza attiva fi g/kgIrid jiġi rrappurtat il-kontenut minimu fi g/kg tas-sustanza attiva pura (esklużi l-isomeri inattivi) fil-materjal iffabbrikat użat għall-produzzjoni ta' prodotti fformolati.Fejn it-tagħrif ipprovdut ikollu x'jaqsam ma' sistema pilota tal-produzzjoni tal-pjanti, it-tagħrif meħtieġ irid jerġa jingħata lill-Kummissjoni u lill-Istati Membri ġaladarba jkunu stabbilizzaw ruħhom il-metodi u proċeduri tal-produzzjoni fuq skala industrijali, jekk il-bidliet fil-produzzjoni jirriżultaw fi speċifikazzjoni mibdula tas-safa.1.10. L-identità ta' l-isomeri, l-impuritajiet u l-addittivi (p.e. l-istabbilizzaturi), flimkiem mal-formola strutturali u l-kontenut espress bħala g/kgIridu jiġu pprovduti l-kontenut massimu fi g/kg ta' l-isomeri inattivi kif ukoll il-proporzjon tal-kontenut ta' l-isomeri/l-isomeri-diastereo, fejn rilevanti. B'żieda ma' dan, irid jiġi pprovdut il-kontenut massimu fi g/kg għal kull komponent ieħor għajr l-addittivi, inklużi l-prodotti sekondarji, u l-impuritajiet. Fil-każ ta' l-addittivi jrid jiġi pprovdut il-kontenut fi g/kg.Għal kull komponent, preżenti fi kwantitajiet ta' 1 g/kg jew aktar, irid jiġi pprovdut it-tagħrif li ġej, fejn rilevanti:- l-isem kimiku skond in-nomenklatura ta' l-IUPAC u tas-CA,- l-isem komuni ta' l-ISO jew l-isem komuni propost jekk disponibbli,- in-numru tal-CAS, in-numru tal-KEE (l-EINECS jew l-ELINCS), u numru tas-CIPAC jekk disponibbli,- il-formola molekolari jew strutturali,- il-massa molekolari, u- il-kontenut massimu fi g/kg.Fejn il-proċess tal-fabbrikazzjoni jkun hekk illi jistgħu jkunu preżenti fis-sustanza attiva l-impuritajietu l-prodotti sekondarjili ma jkunux mixtieqa b'mod partikolari minħabba l-proprjetajiet tossikoloġiċi, ekotossikoloġiċi u ambjentali tagħhom, irid jiġi stabbilit u rrappurtat il-kontenut ta' kull wieħed minn dawn il-komposti. F'dawn il-każi, iridu jiġu rrappurtati l-metodi analitiċi użati u l-limiti ta' kif jiġu stabbiliti, li jridu jkunu baxxi biżżejjed, għal kull kompost interessat. B'żieda ma dan irid jiġi pprovdut it-tagħrif li ġej, fejn rilevanti:- l-isem kimiku skond in-nomenklatura ta' l-IUPAC u tas-CA,- l-isem komuni ta' l-ISO jew l-isem komuni propost jekk disponibbli,- numru tal-CAS, in-numru tal-KEE (l-EINECS jew l-ELINCS), u n-numru tas-CIPAC jekk disponibbli,- il-formola molekolari u strutturali,- il-massa molekolari, u- il-kontenut massimu fi g/kg.Fejn it-tagħrif ipprovdut ikollu x'jaqsam ma' sistema pilota tal-produzzjoni tal-pjanti, it-tagħrif meħtieġ irid jerġa jingħata ġaladarba l-metodi u l-proċeduri tal-produzzjoni fuq skala industrijali jkunu ġew stabilizzati, jekk il-bidliet fil-produzzjoni jirriżultaw fi speċifikazzjonijiet mibdula tas-safa.Fejn it-tagħrif ipprovdut ma jidentifikax għal kollox komponent, jiġifieri l-kondensati, irid jiġi pprovdut tagħrif iddettaljat dwar il-kompożizzjoni għal kull wieħed minn dawn il-komponenti.Irid jiġi wkoll ipprovdut l-isem kummerċjali tal-komponenti miżjuda mas-sustanza attiva, qabel il-fabbrikazzjoni tal-prodott ifformolat, sabiex tiġi ppriservata l-istabbiltà u tiġi ffaċilitata l-kumdità tat-tqandil, fejn dawn jintużaw. B'żieda ma dan irid jiġi pprovdut it-tagħrif li ġej, fejn rilevanti, għal dawn l-addittivi:- l-isem kimiku skond in-nomenklatura ta' l-IUPAC u tas-CA,- l-isem komuni ta' l-ISO jew l-isem komuni propost jekk disponibbli,- in-numru tal-CAS, in-numru tal-KEE (l-EINECS jew l-ELINCS), u n-numru tas-CIPAC jekk disponibbli,- il-formola molekolari u strutturali,- il-massa molekolari, u- il-kontenut massimu fi g/kg.Għall-komponenti miżjuda, minbarra s-sustanza attiva u l-impuritajiet li jirriżulatw mill-proċess tal-fabbrikazzjoni, trid tingħata l-funzjoni tal-komponent (l-additiv):- l-aġent ta' kontra l-għemil tar-ragħwa,- l-aġent ta' kontra l-inġazz,- il-għaqqad,- oħrajn (speċifika),- il-buffer,- l-aġent tat-tifrix,- l-istabbilizzatur.1.11. Il-profil analitiku tal-lottijietIridu jiġu analizzati kampjuni rappreżentattivi tas-sustanza attiva għall-kontenut tas-sustanza attiva pura, l-isomeri inattivi, l-impuritajiet u l-addittivi, kif approprjat. Ir-riżulatati analitiċi rrappurtati jridu jinkludu informazzjoni kwantitattiva, f'termini ta' kontenut fi g/kg, għall-komponenti kollha preżenti fi kwantitajiet ta' aktar minn 1 g/kg u tipikament għandhom iqisu mill-inqas 98 % tal-materjal analizzat. Irid jiġi stabbilit u rappurtat il-kontenut attwali tal-komponentili b'mod partikolari mhumiex mixtieqa minħabba l-proprjetajiet tagħhom tossikoloġiċi, ekotossikoloġiċi jew ambjentali. L-informazzjoni rrappurtata trid tinkludi r-riżultati ta' l-analiżi tal-kampjuni individwali u sommarju ta' din l-informazzjoni, sabiex juru l-kontenut minimu jew massimu u tipiku ta' kull komponentrilevanti, kif approprjat.Fejn tiġi prodotta sustanza attiva fi pjanti differenti din l-informazzjoni trid tingħata għal kull waħda mill-pjanti separatament.B'żieda ma dan, fejn ikun disponibbli u rilevanti, iridu jiġu analizzati l-kampjuni tas-sustanza attiva prodotti fi skala tal-laboratorju jew fis-sistemi pilota tal-produzzjoni, jekk dak il-materjal kien użat għalbiex jiġġenera l-informazzjoni tossikoloġika jew ekotossikoloġika.2. Il-proprjetajiet fiżiċi u kimiċi tas-sustanza attiva(i) It-tagħrif ipprovdut irid jiddeskrivi l-proprjetajiet fiżiċi u kimiċi tas-sustanzi attivi u flimkien mat-tagħrif rilevanti, irid iservi għalbiex jikkaratterizzahom. B'mod partikolari, it-tagħrif ipprovdut irid jippermetti:- il-perikli fiżiċi, kimiċi, u tekniċi assoċjati mas-sustanzi attivi, sabiex jiġu identifikati,- il-klassifika tas-sustanza attiva rigward il-periklu,- ir-restrizzjonijiet u l-kondizzjonijiet approprjati li jridu jiġu assoċjati ma' l-inklużjonijiet fl-Anness I li jridu jiġu magħżula, u- l-frażijiet approprjati tar-riskju s-sigurtà li jridu jiġu speċifikati.It-tagħrif u l-informazzjoni riferiti għalihom huma meħtieġa rigward is-sustanzi attivi kollha, għajr fejn speċifikat xorta oħra.(ii) It-tagħrif ipprovdut, meħud flimkien ma' dak ipprovdut għat-tħejjijiet rilevanti, iridu jippermettu li jiġu identifikati l-perikli fiżiċi u kimiċi assoċjati mat-tħejjijiet, jippermettu t-tħejjijiet għalbiex jiġu kklassifikati, u jippermettu li jiġi stabbilit illi t-tħejjijiet jkunu jistgħu jintużaw mingħajr diffikultà mhux meħtieġa, u jkunu hekk illi l-mod ta' l-espożizzjoni tal-bniedem, l-annimali, u l-ambjent ikun imminimizzat, meta wieħed iqis il-manjiera ta' l-użu.(iii) Irid jiġi ddikjarat il-kobor li għalih is-sustanzi attivi li għalihom tiġi mfittxa l-inklużjoni fl-Anness I, iħares l-ipeċifikazzjonjiet rilevanti tal-FAO. Id-diverġenzi mill-ispeċifikazzjonijiet tal-FAO jridu jiġu deskritti fid-dettal, u ġġustifikati.(iv) F'ċerti okkażjonijiet speċifiċi, iridu jiġu kondotti testijiet bl-użu tas-sustana attiva msoffija ta' speċifikazzjoni ddikjarata. F'dawn il-każi jridu jiġu rappurtati l-prinċipji tal-metodu/i tat-tisfija. Trid tiġi rrappurtata s-safa ta' dan il-materjal tat-test, li jrid ikun għoli daqs kemm jista' jinkiseb bl-użu ta' l-aħjar tekonoloġija disponibbli. Trid tiġi pprovduta ġustifikazzjoni rraġjonata f'każijiet fejn il-grad tas-safa miksub ikun inqas minn 980 g/kg.Din il-ġustifikazzjoni trid turi illi jkunu ġew eżawriti l-possibilitajiet kollha possibbli u rraġunati teknikament għall-produzzjoni tas-sustanza attiva pura.2.1. Il-punt tat-toħlija u l-punt tat-togħlija2.1.1. Il-punt tat-toħlija jew fejn approrpjat il-punt ta' l-inġazz jew tas-solidifikazzjoni tas-sustanza attiva msoffija jridu jiġu stabbiliti u rrappurtati skond il-metodu A 1 tal-KEE. Il-kejlijiet għandhom jittieħdu sa temperatura ta' 360 °C.2.1.2. Fejn approprjat il-punt tat-togħlija tas-sustanzi attivi msoffija jrid jiġi stabbilit u rrappurtat skond il-metodu A2 tal-KEE. Il-kejlijiet għandhom jittieħdu sa temperatura ta' 360 °C.2.1.3. Fejn il-punt tat-toħlija u/jew il-punt tat-togħlija ma jistgħux jiġu stabbiliti minħabba d-dekompożizzjoni jew is-sublimazzjoni, għandha tiġi rrappurtata t-temperatura li fiha jiġru d-dekompożizzjoni jew is-sublimazzjoni.2.2. Id-densità relattivaFil-każ tas-sustanzi attivi li jkunu likwidi jew solidi, trid tiġi stabbilità u rrappurtata d-densità relattiva tas-sustanza attiva msoffija skond il-metodu A 3 tal-KEE.2.3. Il-pressa tal-fwar (f'Pa), il-volatilità (p.e. il-konstant ta' Henry's law)2.3.1. Il-pressa tal-fwar tas-sustanza attiva msoffija trid tiġi rrappurtata skond il-metodu A 4 tal-KEE. Fejn il-pressa tal-fwar tkun inqas minn 10-5Pa, il-pressa tal-fwar f'temperatura ta' 20 jew 25 °C tista' tiġi stmata permezz tal-kurvatura tal-pressa tal-fwar.2.3.2. Fil-każ tas-sustanzi attivi li jkunu solidi jew likwidi, il-volatilità (il-konstant ta' Henry's law) tas-sustanza attiva msoffija trid tiġi stabilita jew ikkalkolata mis-solubbiltà ta' l-ilma u mill-pressa tal-fwar tagħha u tiġi rrappurtata (f'Pa × m3 × mol-1).2.4. L-apparenza (l-istat fiżiku, il-kulur u r-riħa, jekk magħrufa)2.4.1. Trid tiġi pprovduta deskrizzjoni kemm tal-kulur, jekk ikun hemm minnuu, u ta' l-istat fiżiku, kemm tas-sustanza attiva kif iffabbrikata u kemm tas-sustanza attiva msoffija.2.4.2. Trid tiġi rrappurtata deskrizzjoni ta' kull riħa assoċjata mas-sustanza attiva kif iffabbrikata u s-sustanza attiva msoffija, innotati waqt it-tqandil tal-materjali fil-laboratorji jew fl-impjanti tal-produzzjoni.2.5. Il-firxiet (UV/VIS, IR, NMR, MS), il-qerda molekolarifil-wavelengths rilevanti2.5.1. Iridu jiġu stabbiliti u rrappurtati l-firxiet li ġejja inkluża tabella tal-karatteristiċi tas-sinjali meħtieġa għall-interpretazzjoni: Trid tiġi stabbilita u rrappurtata r-resonanza ultraviolet/viżibbli (UV/VIS), infrared (R), nukleari manjetika (NMR), u l-firxiet bil-massa (MS) tas-sustanza attiva msoffija u l-qerda molekolari fil-wavelengthsrilevanti.Iridu jiġu stabbiliti u rrappurtati l-wavelengths li fihom tiġri l-qerda UV/viżibbli molekolari u trid tiġi inkluża fejn approprjat wavelength fl-ogħla valur ta' assorbiment 'il fuq minn 290 nm.Fil-każ tas-sustanzi attivi li jiġu riżolti bl-isomeri ottiċi trid tiġi mkejla u rrappurtata s-safa ottika tagħhom.2.5.2. Iridu jiġu stabbiliti u rrappurtati l-firxiet ta' l-assorbiment UV/viżibbli, il-firxiet IR, NMR u MS, meta meħtieġa għall-identifikazzjoni ta' l-impuritajiet ikkunsidrati ta' sinifikat tossikoloġiku, ekotossikoloġiku u ambjentali.2.6. Is-solubbiltà fl-ilma inkluż l-effett tal-pH (minn 4 sa 10) fuq is-solubbiltàTrid tiġi stabbilità u rrappurtata s-solubbiltà ta' l-ilma tas-sustanzi attivi msoffija taħt pressa atmosferika skond il-metodu A 6 tal-KEE. Dawn il-modi dwar kif tiġi stabbilita s-solubbiltà ta' l-ilma jridu jsiru fil-firxa newtrali (jiġifieri fl-ilma ddistillat f'ekwilibrija mad-diossidu tal-karbonju atmosferiku). Fejn is-sustanza attiva tkun tifforma joni, il-modi kif tiġi stabbilità jridu jsiru wkoll fil-firxa aċiduża (pH minn 4 sa 6) u fil-firxa alkalina (pH minn 8 sa 10), u jiġu rappurtati. Fejn l-istabbiltà tas-sustanza attiva f'medju akweu tkun hekk illi ma tistax tiġi stabbilta s-solubbiltà ta' l-ilma, għandha tiġi pprovduta ġustifikazzjoni bbażata fuq l-informazzjoni tat-test.2.7. Is-solubbiltà fis-solventi organiċiIs-solubbiltà tas-sustanzi attivi kif fabbrikati fis-solventi organiċi li ġejjin f'temperatura ta' bejn il-15 sal− 25 oC trid tiġi stabbilità u rrappurtata jekk anqas minn 250 g/kg; trid tiġi speċifikata t-temperatura applikata:- L-idrokarbonju alifatiku: preferibbilment n-eptan,- L-idrokarbonju aromatiku: preferibbilment il-kżilene,- L-idrokarbonju aloġenat: preferibbilment il-1, 2-dikloretan,- L-alkoħol: preferibbilment il-metanol jew l-alkoħol isopropil,- Il-ketone: preferibbilment l-aċetone,- L-ester: preferibbilment l-aċetat ta' l-etil.Jekk għal sustanza attiva partikolari, wieħed jew aktar minn dawn is-solventima jkunux xierqa (p.e. jirreaġixxi bil-materjal tat-testijiet), jistgħu minflok jintużaw solventi alternattivi. F'dawn il-każi, il-għażliet iridu jiġu ġġustifikati skond l-istruttura u l-polarità tagħhom.2.8. Il-koeffiċċjent tal-partizzjonin-oktanol/ilma inkluż l-effett tal-pH (minn 4 sa 10)Irid jiġi stabbilit u rrappurtat il-koeffiċjent tal-partizzjoni n-oktanol /ilma tas-sustanza attiva msoffija skond il-metodu A 8 tal-KEE. L-effett tal-pH (minn 4 to 10) irid jiġi investigat meta s-sustanza tkun aċiduża jew bażika kif iddefinita bil-valur pKa tagħha (< 12 għall–aċidi, >2 għall-bażijiet).2.9. L-istabbilità fl-ilma, ir-rata ta' l-idrolisi, id-degradazzjoni fotokimika, il-produzzjoni tal-quantum u l-identità tat-tqassim ħaġa b'ħaġa tal-prodott/i, il-kostant tad-dissoċjazzjoni inkluż l-effett tal-pH (minn 4 sa 9)2.9.1. Trid tiġi stabbilita u rrappurtata r-rata ta' l-idrolisi tas-sustanzi attivi msoffija (normalment sustanza attiva ttikkettjata bir-radjo, b'safa >95 %), għal kull wieħed mill-valuri tal-pH 4, 7 u 9, f'kondizzjonijiet sterili, fin-nuqqas tad-dawl, skond il-metodu C 7 tal-KEE. Għas-sustanzi b'rata baxxa ta' idrolisi, ir-rata tista' tiġi stabbilita f'temperatura ta' 50 °C, jew f'temperatura oħra xieraqa.Jekk tiġi osservata d-degradazzjoni f'temperatura ta' 50 °C, għandha tiġi stabbilita rata tad- degradazzjoni f'temperatura oħra, u għandu jiġi mibni Arrhenius plot li jippermetti li ssir stima ta' l-idrolisi f'temperatura ta' 20 °C. Iridu jiġu rrappurtati l-identità tal-prodotti ta' l-idrolisi magħmula u r-rata osservata b'mod kostanti. Il-valur tad-DT 50 stmat irid jiġi rrappurtat ukoll.2.9.2. Għall-komposti b'koeffiċjent ta' l-assorbiment molari (dekadiku) ta' (ε) > 10 (1 × mol-1 × ċm-1) f' wavelength λ ≥ 290 nm, trid tiġi stabbilità u rrappurtata l-fototrasformazzjoni diretta f'ilma msoffi (p.e. ddistillat) f'temperatura ta' bejn il-20 u l− 25 oC, tas-sustanza attiva msoffija normalment ittikkettjata bir-radjo bl-użu ta' dawl artifiċjali f'kondizzjonijiet sterili, jekk meħtieġ bl-użu ta' solubizzaturi. Is-sensitizzaturi bħalma hu l-aċetone ma jridux jintużaw bħala ko-solvent jew solubilizzatur. Is-sors tad-dawl irid jissimula d-dawl tax-xemx u jkun imgħammar b'filtri sabiex jeskludu r-radjazzjoni f wavelengths ta' λ < 290 nm. Iridu jiġu rrappurtati l-identità tal-prodotti mqassma ħaġa b'ħaġa magħmula li jkunu preżenti f'kull ħin matul l-istudju fi kwantitajiet ≥10 % tas-sustanza attiva miżjuda, b'bilanċ tal-massa lijtammonta għal mill-inqas 90 % tar-radjoattività applikata, kif ukoll in-nofs-ħajja fotokimika.2.9.3. Fejn ikun meħtieġ li tiġi investigata l-foto-trasformazzjoni diretta, irid jiġi stabbilit u rrappurtat il-produzzjoni tal-quantum tal-foto-degradazzjoni diretta fl-ilma, flimkien mal-kalkoli sabiex jiġi stmat it-tul teoretiku tal-ħajja tas-sustanza attiva fis-saff ta' fuq tas-sistemi akwei u t-tul reali tal-ħajja tas-sustanza.Il-metodu huwa deskritt fil-Linji Gwida Riveduti tal-FAO dwar il-Kriterji Ambjentali għar-Reġistrazzjoni tal-Pestiċidi.2.9.4. Fejn tiġri d-dissoċjazzjoni fl-ilma, irid/u jiġi/u stabbilit/i u rrappurtat/i l-kostant/i tad-dissoċjazzjoni (il-valuri pKa) tas-sustanza attiva msoffija skond il-Linja Gwida 112 tat-Test ta' l-OECD. L-identità ta' l-ispeċje ddissoċjat iffurmat, ibbażat fuq konsiderazzjonijiet teoretiċi, irid jiġi rrappurtat. Jekk is-sustanza attiva hija melħ, għandu jingħata l-valur pKa tal-prinċipju attiv.2.10. L-istabbilità fl-arja, id-degradazzjoni foto-kimika, l-identità ta' tal-prodott imqassam ħaġa b'ħaġaTrid tiġi ssotomessa stima tad-degradazzjoni fotokimika ossidattiva (il-foto-trasformazzjoni indiretta).2.11. Il-fjammabbilità inkluża l-awtofjammabbilità2.11.1. Trid tiġi stabbilita u rrappurtata l-fjammabbiltà tas-sustanzi attivi kif iffabbrikati, li jkunu solidi, gassijiet, jew li huma sustanzi li joħolqu gassijiet ta' fjammabbiltà qawwija skond il-metodi A 10, A 11 jew A 12 tal-KEE kif approprjat.2.11.2. Trid tiġi stabbilita u rrappurtata l-awto-fjammabbiltà tas-sustanzi attivi kif iffabbrikati skond il-metodi A 15 jew A 16 tal-KEE kif appoprjat, u/jew, meta meħtieġ skond it-Test UN-Bowes-Cameron bil-Gaġġa (ir-Rakkommandazzjonijiet tan-NU dwar it-Trasport ta' l-Oġġetti Perikolużi, Kapitolu 14, Nru 14.3.4).2.12. Il-punt tat-teħid tan-narIrid jiġi stabbilit u rrappurtat il-punt tat-teħid tan-nar tas-sustanzi attivi kif iffabbriki b'punt tat-toħlija taħt 40oC, skond il-metodu A 9 tal-KEE; għandhom jintużaw biss il-metodi tat-tazza magħluqa.2.13. Il-proprjetajiet splussiviIridu jiġu stabbiliti u rrappurtati l-proprjetajiet splussivi tas-sustanzi attivi kif iffabbrikati skond il-metodu A 14 tal-KEE fejn meħtieġ.2.14. It-tensjoni tal-wiċċTrid tiġi stabbilita u rrappurtata t-tensjoni tal-wiċċ skond il-metodu A 5 tal-KEE.2.15 Il-proprjetajiet ossidantiIridu jiġu stabbiliti u rrappurtati l-proprjetajiet ossidanti tas-sustanzi attivi kif iffabbrikati skond il-metodu A 17 tal-KEE, għajr fejn eżami tal-formola strutturali jistabbilixxi mingħajr dubbju raġjonevoli illi s-sustanza attiva mhix kapaċi tirreaġixxi eżotermikament ma' materjal li jaqbad. F'dawk il-każi, ikun biżżejjed li jiġi pprovdut dan it-tagħrif bħala ġustifikazzjoni għaliex ma jiġux stabbiliti l-proprjetajiet ossidanti tas-sustanza.3. Aktar tagħrif dwar is-sustanza attiva(i) It-tagħrif ipprovdut irid jiddeskrivi l-għanijiet maħsuba li għalihom jintużaw, jew ikunu jridu jintużaw, it-tħejjijiet li jkun fihom is-sustanza attiva, u d-doża u l-mod ta' l-użu tagħhom jew ta' l-użu propost tagħhom.(ii) It-tagħrif ipprovdut irid jispeċifika l-metodi u l-prekawzjonijiet normali li jridu jiġu segwiti, fit-tqandil, il-ħażna u t-trasport tas-sustanza attiva.(iii) L-istudji, l-informazzjoni u t-tagħrif issottomessi, flimkien ma' l-istudji l-oħra, l-informazzjoni u t-tagħrif l-ieħor rilevanti, għandhom it-tnejn li huma jispeċifikaw u jiġġustifikaw il-metodi u l-prekawzjonijiet li jridu jiġu segwiti fil-każ ta' ħruq. Għandhom jiġu stmati l-prodotti possibbli tal-kombustjoni fil-każ ta' ħruq, ibbażati fuq l-istruttura kimika u l-proprjetjiet kimiċi u fiżiċi tas-sustanza attiva.(iv) L-istudji, l-informazzjoni u t-tagħrif issottomessi, flimkien ma' l-istudji, l-informazzjoni u t-tagħrif l-oħra rilevanti, iridu juru kemm huma ikunu xierqa l-miżuri proposti għall-użu f'sitwazzjonijiet ta' emerġenza.(v) L-informazzjoni u t-tagħrif riferiti għalihom huma meħtieġa għas-sustanzi attivi kollha, għajr fejn speċifikat xorta oħra.3.1. Il-funzjoni, p.e. il-funġiċidi, l-erbiċidi, l-insettiċidi, ir-ripellanti u r-regolatur tat-tkabbirTrid tiġi speċifikata l-funzjoni minn fost dawn li ġejjin:- l-akariċid- il-batteriċid- il-funġiċid- l-erbiċid- l-insettiċid- il-molluskiċid- in-nematiċid- ir-regolatur tat-tkabbir tal-pjanti- ir-repellant- ir-rodentiċid- is-semjo-kimiċi- it-talpiċid- il-viriċid- oħrajn (iridu jiġu speċifikati)3.2. L-effetti fuq l-organiżmi ta' ħsara, p.e. il-velenu bil-kuntatt, il-velenu bin-nifs, il-velenu bl-istonku, il-funġitossiku, eċċ. sistematiċi jew mhux fil-pjanti3.2.1. Trid tiġi ddikjarata n-natura ta' l-effetti fuq l-organiżmi ta' ħsara:- l-azzjoni bil-kuntatt- l-azzjoni bl-istonku- l-azzjoni bin-nifs- l-azzjoni funġitossika- l-azzjoni funġistatika- id-desikkant- l-inibitur tar-riproduzzjoni- oħrajn (iridu jiġu speċifikati)3.2.2. Irid jiġi ddikjarat jekk is-sustanza attiva tiġix traslokata jew le fil-pjanti u fejn rilevanti jekk din it-traslokazzjoni tkunx apoplastika, simplastika jew it-tnejn.3.3. Il-firxa ta' l-użu maħsub, p.e. il-għalqa, l-uċuħ tar-raba protetti, il-ħażna tal-prodotti mill-pjanti, il-ġardinaġġ fid-djarIridu jiġu speċifikati l-firxa/firxiet ta' l-użu, eżistenti u proposti, għat-tħejjijiet li jinkludu s-sustanza attiva minn fost dawn li ġejjin:- L-użu tal-għalqa, bħalma huma l-agrikultura, l-ortikultura, il-forestrija u l-vitikultura- L-uċuħ tar-raba' protetti- L-amenità- Il-kontroll tal-ħaxix ħażin fiż-żoni mhux ikkultivati- Il-ġardinaġġ tad-djar- Il-pjanti tad-dar- Il-prattika tal-ħażna tal-prodotti mill-pjanti- oħrajn (speċifika)3.4. L-organiżmi ta' ħsara kkontrollati u l-uċuħ tar-raba' jew il-prodotti protetti jew ittrattati3.4.1. Iridu jiġu pprovduti d-dettalji ta' l-użu eżistenti u maħsub f'termini ta' l-uċuħ tar-raba', tal-gruppi ta' l-uċuħ tar-raba', tal-pjanti, jew tal-prodotti mill-pjanti ttrattati u fejn rilevanti protetti.3.4.2. Fejn rilevanti, iridu jiġu ppovvduti d-dettalji dwar l-organiżmi ta' ħsara li kontra tagħhom tkun tista' tiġi pprovduta l-protezzjoni.3.4.3 Fejn rilevanti, iridu jiġu rrappurtati l-effetti miksuba p.e. t-trażżin tan-nebbieta, ir-ritardjar tal-maturità, it-tnaqqis fit-tul taz-zokk, il-fertilizzazzjoni mtejba eċċ..3.5. Il-mod ta' l-azzjoni3.5.1. Safejn u sakem tkun ikkjarifikat, trid tiġi pprovduta dikjarazzjoni dwar il-mod ta' l-azzjoni tas-sustanza attiva f'termini, fejn rilevanti, tal-mekkaniżmu/i biokimiku/ċi u fiżjoloġiku/ċi u l-mogħdija/iet bijokimika/ċi involuti. Fejn disponibbli, iridu jiġu rrappurtati r-riżultati ta' l-istudji sperimentali rilevanti.3.5.2. Fejn ikun magħruf illi sabiex teżerċita l-effett maħsub, is-sustanza attiva trid tiġi kkonvertita fi prodott tal-metabolizzazzjonijew tad-degradazzjoni wara l-applikazzjoni jew l-użu tat-tħejjijiet li jkun fihom lilha, irid jiġi pprovdut it-tagħrif li ġej, irrefernzjat minn naħa għal oħra u li jieħu mit-tagħrif ipprovdut fil-kuntest tal-paragrafi 5.6, 5.11, 6.1, 6.2, 6.7, 7.1, 7.2 u 9, fejn rilevanti, għall-prodott attiv tal-metabolizzazzjoni jew tad-degradazzjoni:- l-isem kimiku skond in-nomenklatura ta' l-IUPAC u s-CA,- l-isem komuni ta' l-ISO jew l-isem komuni propost,- in-numru (l-EINECS jew l-ELINCS) tal-KEE tal-CAS bin-numu tal-KEE, u n-numru tas-CIPAC jekk disponibbli,- il-formola empirika u strutturali, u- l-massa molekolari.3.5.3. Irid jiġi pprovdut it-tagħrif disponibbli li għandu x'jaqsam mal-formazzjoni tal-prodotti tal-metabolizzazzjoni u d-degradazzjoni, biex tinkludi:- il-proċessi, il-mekkaniżmi u r-reazzjonijiet involuti,- l-informazzjoni kinetika u l-informazzjoni l-oħra li jirrigwardaw ir-rata tal-konverżjoni u jekk magħruf il-pass li jillimita r-rata,- il-fatturi ambjentali u l-fatturi l-oħra li jaffettwaw ir-rata u l-kobor tal-konverżjoni.3.6. It-tagħrif dwar l-okkorrenza jew l-okkorrenza possibbli ta' l-iżvilupp tar-reżistenza u l-istrateġiji xierqa approprjati tal-ġestjoniFejn disponibbli, irid jiġi pprovdut tagħrif dwar l-okkorrenza possibbli ta' l-iżvilupp tar-reżistenza jew tar-reżistenza minn naħa għal oħra.3.7. Il-metodi u l-prekawzjonijiet irrakkommandati dwar it-tqandil, il-ħażna, it-trasport jew in-narTrid tiġi pprovduta folja ta' informazzjoni dwar is-sigurtà skond l-Artikolu 27 tad-Direttiva tal-Kunsill 65/548/KEE [1] għas-sustanzi attivi kollha.3.8. Il-proċeduri għall-qerda jew id-dekontaminazzjoni3.8.1. L-inċinerazzjoni kkontrollataF'ħafna każi, il-mezz ippreferut jew uniku sabiex jiġu disposti s-sustanzi attivi fis-sigurtà, il-materjali kkontaminati, jew il-pakkeġġi kkontaminati huwa permezz ta' inċinerazzjoni kkontrollata f'inċineratur illiċenzjat.Fejn il-kontenut ta' l-aloġenitas-sustanza attiva jkun akbar minn 60 %, iridu jiġu rrapprtati l-imġiba pirolitika tas-sustanza attiva taħt kondizzjonijiet ikkontrollati (inklużi, fejn rilevanti, il-ħażna ta' ossiġnu u ż-żmien definit tar-residenza), f'temperatura ta' 800 °C u l-kontenut tad-dibenzo-p-diossini u d-dibenzo-furani poli-aloġenati fil-prodotti tal-pirolisi. L-applikazzjoni trid tipprovdi struzzjonijiet iddettaljati dwar id-disponiment fis-siġurtà.3.8.2. OħrajnIridu jiġu deskritti kompletament il-metodi l-oħra għalbiex jiddisponu mis-sustanza attiva, il-pakkeġġi kkontaminati u l-materjali kkontaminati, fejn proposti. L-informazzjoni trid tiġi pprovduta dwar dawn il-metodi, sabiex tiġi stabbilita l-effettività u s-sigurtà tagħha.3.9. Il-miżuri ta' emerġenza f'każ ta' inċidentGħandhom jiġu pprovduti l-proċeduri għad-dekontaminazzjoni ta' l-ilma fil-każ ta' inċident.[1] ĠU L 196, tas-16.8.1967, p. 1.--------------------------------------------------L-ANNESS II1. L-identità tal-prodott għall-protezzjoni tal-pjantiIt-tagħrif ipprovdut, meħud flimkien ma' dak ipprovdut għas-sustanza/i attiva/i, għandhom ikunu biżżejjed għalbiex jidentifikaw bi preċiżjoni t-tħejjijiet u jiddefinuhom f'termini ta' l-ispeċifikazzjonijiet u n-natura tagħhom. L-informazzjoni u t-tagħrif riferiti għalihom, għajr jekk speċifikat xorta oħra, huma meħtieġa għall-prodotti kollha għall-protezzjoni tal-pjanti.1.1. L-applikant (l-isem u l-indirizz, eċċ.)Iridu jiġu pprovduti l-isem u l-indirizz ta' l-applikant (l-indirizz permanenti fil-komunità) kif ukoll l-isem, il-pożizzjoni, in-numru tat-telefon u tat-telefax tal-persuna approprajta tal-kuntatt.Fejn b'żieda ma' dan, l-applikant ikollu uffiċċju, aġent jew rappreżentant fl-Istat Membru li fih tkun qiegħda tiġi mitluba l-awtorizzazzjoni, għandhom jiġu pprovduti l-isem u indirizz ta' l-uffiċċju, l-aġent jew ir-rappreżentant lokali, kif ukoll l-isem, il-pożizzjoni, in-numru tat-telefon u tat-telefax tal-persuna approprjata tal-kuntatt.1.2. Il-fabbrikant tat-tħejjija u s-sustanza/i attiva/i (l-ismijiet u l-indirizzi eċċ. inkluża l-lokazzjoni ta' l-impjanti)Iridu jiġu pprovduti l-isem u l-indirizz tal-fabbrikant tat-tħejjija u ta' kull waħda mis-sustanzi attivi fit-tħejjija kif ukoll l-isem u l-indirizz ta' kull impjant ta' fabbrikazzjoni li fih jiġu ffabbrikati t-tħejjija u s-sustanza attivi.Irid jiġi pprovdut għal kull wieħed minnhom punt tal-kuntatt (preferibbilment punt ċentrali tal-kuntatt, kif iridu jiġu provvduti l-isem, u n-numri tat-telefon u tat-telefax).Jekk is-sustanza attiva toriġina minn fabbrikant li minn għandu ma tkunx ġiet issottomessa qabel l-informazzjoni skond l-Anness II, ikollhom jiġu pprovduti dikjarazzjoni dwar is-safa u tagħrif iddettaljat dwar l-impuritajietfl-Anness II.1.3. L-isem kummerċjali jew l-isem kummerċjali propost, u n-numru tal-kodiċi ta' l-iżvilupp tat-tħejijiet mill-fabbrikant jekk approprjatIridu jiġu pprovduti l-ismijiet kummerċjali kollha ta' qabel jew korrenti u l-ismijiet kummerċjali kollha proposti u n-numri kollha tal-kodiċi dwar it-tħejjijiet kif ukoll l-ismijiet u numri korrenti. Fejn l-ismijiet kummerċjali u n-numri tal-kodiċi riferiti għalihom, ikollhom x'jaqsmu ma' tħejjijiet simili iżda differenti (possibbilment ma għadhomx jintużaw), iridu jiġu pprovduti d-dettalji kollha tad-differenzi. (L-ismijiet kummerċjali proprosti ma jistgħux joħolqu konfużjoni ma l-isem kummerċjali tal-prodotti diġà rreġistrati għall-protezzjoni tal-pjanti.)1.4. It-tagħrif iddettaljat kwantitattiv u kwalitativ dwar il-kompożizzjoni tat-tħejjija (is-sustanza/i attiva/i, u l-formulanti)1.4.1. Għat-tħejjijiet irid jiġi rappurtat it-tagħrif li ġej:- il-kontenut kemm tas-sustanza/i attiva/i teknika/ċi u tas-sustanza/i attiva/i pura/i;- il-kontenut tal-formulanti.Il-konċentrazzjonijiet għandhom jiġu espressi f'termini kif ipprovdut fl-Artikolu 6(2) tad-Direttiva 78/631/KEE.1.4.2. Għas-sustanzi attivi, iridu jiġu pprovduti l-ismijiet komuni ta' l-ISO tagħhom jew l-ismijiet komuni ta' l-ISO proposti u n-numri tagħhom tas-CIPAC, u, fejn disponibbli, in-numri tal-KEE (l-EINECS jew l-ELINCS). Fejn rilevanti, irid jiġi ddikjarat liema melħ, ester, anjoni jew kazjonu jkunu preżenti.1.4.3. Il-formulanti jridu, fejn possibbli, jiġu identifikati kemm bl-isem kimiku tagħhom kif mogħti fl-Anness I tad-Direttiva 67/548/KEE, jew, jekk mhux inkluż f'din id-Direttiva, skond in-nomenklatura kemm ta' l-IUPAC u tas-CA. Trid tiġi pprovduta l-istruttura jew il-formola strutturali tagħhom. Għal kull komponent tal-formulanti, iridu jiġu pprovduti in-numru rilevanti tal-KEE (l-EINECS jew l-ELINCS) u numru tal-CAS fejn dawn jeżistu. Fejn it-tagħrif ipprovdut ma jidentifikax għal kollox il-formulant, trid tiġi pprovduta l-ispeċifikazzjoni approprjata. L-isem kummerċjali tal-formulanti, fejn dawn jeżistu, iridu jiġu pprovduti wkoll.1.4.4. Għall-formulanti trid tingħata l-funzjoni:- l-adeżiv (il-waħħala),- l-aġent ta' kontra r-ragħwa,- l-aġent kontra l-inġazz,- il-għaqqad,- il-buffer,- il-ġarrar/portatur,- id-deodorant,- l-aġent tat-tifrix,- iż-żebgħa,- l-emetiku,- l-emulsifikant,- il-fertilizzant,- il-priservattiv,- l-odorant,- il-fwieħa,- il-propellant,- ir-repellent,- l-oġġett li jagħti s-siġurtà,- is-solvent,- l-istabbilizzatur,- is-sinerġist,- l-oġġett li jħaxxen,- l-aġent li jxarrab,- mixxellanji (ispeċifika).1.5. L-istat fiżiku u natura tat-tħejjijiet (il-konċentrat emulsifjabbli, it-trab tax-tixrib, is-soluzzjoni, eċċ.).1.5.1. It-tip u l-kodiċi tat-tħejjija jridu jiġu ddisinjati skond il-"Katalgu tat-tipi tal-formulazzjoni tal-pestiċidi u s-sistema internazzjonali tal-kodifika (Il-GIFAPTechnical Monograph Nru 2. 1989)".Fejn ma tiġix iddefinita bi preċiżjoni tħejjija partikolari f'din il-pubblikazzjoni, iridu jiġu pprovduti deskrizzjoni sħiħa tan-natura fiżika u l-istat tat-tħejjija, flimkien ma proposta għal deskrizzjoni xierqa tat-tip tat-tħejjija kif ukoll proposta dwar it-tifsira tagħha.1.6. Il-funzjoni (erbiċida, isettiċida, eċċ.)Il-funzjoni trid tiġi speċifikata minn fost dawn li ġejjin:- l-akariċid,- il-batteriċid,- il-funġiċid,- l-erbiċid- l-insettiċid,- il-molluskiċid,- in-nematiċid,- ir-reġolatur tat-tkabbir tal-pjanti,- ir-repellant,- ir-rodentiċid,- is-semjo-kimiċi,- it-talpiċid,- il-viriċid,- oħrajn (iridu jiġu speċifikati).2. Il-proprjetajiet fiżiċi, kimiċi u tekniċi tal-prodott għall-protezzjoni tal-pjantiIrid jiġi ddikjarat safejn u sakemm il-prodotti għall-protezzjoni tal-pjanti li għalihom tkun qiegħda tiġi mitluba l-awtorizzazzjoni jikkonformaw ma' l-ispeċifikazzjonijiet rilevanti tal-FAO kif maqbul mill-Grupp ta' l-Esperti dwar l-Ispeċifikazzjonijiet tal-Pestiċidi, tal-Panel ta' l-Esperti tal-FAO dwar l-Ispeċifikazzjonijiet tal-Pestiċidi, il-Ħtiġiet tar-Reġistrazzjoni u l-istandards ta' l-Applikazzjonijiet. Id-diverġenzi mill-ispeċifikazzjonijiet tal-FAO jridu jiġu deskritti fid-dettal, u ġġustifikati.2.1. L-apparenza (il-kulur u r-riħa)Trid tiġi pprovduta deskrizzjoni kemm tal-kulur u kemm tar-riħa, jekk ikun hemm minnhom, u l-istat fiżiku tat-tħejjija.2.2. Il-proprjetajiet splussivi u ossidanti2.2.1. Iridu jiġu rrappurtati l-proprjetajiet splussivi tat-tħejjijiet skond il-metodu A 14 tal-KEE. Fejn it-tagħrif termodinamiku disponibbli jistabilixxi mingħajr dubju raġjonevoli illi t-tħejjija ma tkunx kapaċi għal reazzjoni eżotermika, ikun biżżejjed li jiġi pprovdut dan it-tagħrif bħala ġustifikazzjoni għalbiex ma jiġux stabbiliti l-proprjetajiet splussivi tat-tħejjijiet.2.2.2. Il-proprjetajiet ossidanti tat-tħejjijiet li jkunu solidi jridu jiġu stabbiliti u esportati skond il-metodu A 17 tal-KEE. Għat-tħejjijiet l-oħra il-metodu wżat irid jiġi ġġustifikat. Ma hemmx għalfejn jiġu stabbiliti l-proprjetajiet ossidanti jekk jista' jiġi muri mingħajr dubju raġjonevoli fuq il-bażi tat-tagħrif termodinamiku, illi t-tħejjija hija inkapaċi li tirreaġixxi eżotemikament ma materjali kombustibbli.2.3. Il-punt tat-teħid tan-nar u indikazzjonijiet oħra ta' fjammabbilità jew tat-teħid spontanju tan-narIl-punt tat-teħid tan-nar tal-likwidi li jkun fihom solventi fjammabbli, iridu jiġu stabbiliti u rrappurtati skond il-Metodu A 9 tal-KEE. Il-fjammabbiltà tat-tħejjijiet solidi u l-gassijiet trid tiġi stabbilità u rrappurtata skond il-metodi A 10, A 11 u A 12 tal-KEE kif approprjat. L-awto-fjammabbiltà tat-tħejjijiet iridu jiġu stabbiliti u rrappurtati skond il-metodi A 15 jew A 16 tal-KEE kif approprjat, u jew, meta meħtieġ, skond it-Test bil-Gaġġa UN—Bowes-Cameron (ir-Rakkommandazzjonijiet tan-NU dwar it-Trasport ta' l-Oġġetti Perikolużi, il-Kapitolu 14, Nru 14.3.4).2.4. L-aċidità /alkalinità u jekk meħtieġ il-valur pH2.4.1. Fil-każ ta' tħejjijiet li huma aċidużi (pH < 4) jew alkalini (pH >10) l-aċidità jew l-alkalinità u l-valur pH iridu jiġu stabbiliti u rrappurtati skond il-Metodu MT 31 u MT 75 rispettivament tas-CIPAC.2.4.2. Fejn rilevanti (jekk irid jiġi applikat bħala dilwit akweu) il-pHta' 1 % tad-dilwit akweu, l-emulsifikazzjoni jew id-dispersjoni tat-tħejjijiet, iridu jiġu stabbiliti u rrappurtati skond il-Metodu MT 75 tas-CIPAC.2.5. Il-viskosità u t-tensjoni tal-wiċċ2.5.1. Fil-każ tat-tħejjijiet likwidi għall-użu b'Volum Ultra Baxx (VUB) trid tiġi stabbilità u rrappurtata l-viskosità kinematika skond il-Linja Gwida 114 ta' l-OECD għat-Testijiet.2.5.2. Għal likwidi mhux newtonjani trid tiġi stabbilità u rrappurtata l-viskosità flimkien mal-kondizzjonijiet tat-test.2.5.3. Fil-każ tat-tħejjijiet likwidi trid tiġi stabbilità u rrappurtata t-tenjsoni tal-wiċċ skond il-metodu A 5 tal-KEE.2.6. Id-densità relattiva u d-densità tal-massa2.6.1. Trid tiġi stabbilità u rrappurtata d-densità relattiva tat-tħejjijiet likwidi skond il-Metodu A 3 tal-KEE.2.6.2. Trid tiġi stabbilità u rrappurtata d-densità tal-massa (bit-taptipa) tat-tħejjijiet li huma trab jew granuli skond il-Metodi MT 33, MT 159 jew MT 169 tas-CIPAC kif approprjat.2.7. Il-ħażna — l-istabbilità u l-ħajja ta' fuq l-ixkaffa: L-effetti tad-dawl, tat-temperatura u ta' l-umdità fuq il-karatteristiċi tekniċi tal-prodott għall-protezzjoni tal-pjanti2.7.1. L-istabbiltà tat-tħejjija wara ħażna ta' 14-il jum f'temperatura ta' 54 °C trid tiġi stabbilità u rrappurtata skond il-Metodu MT 46 tas-CIPAC.Jistgħu jkunu meħtieġa ħinijiet u/jew temperaturi oħra (p.e. tmin ġimgħat f'temperatura ta' 40 °C jew 12-il ġimgħa f'temperatura ta' 35 °C jew 18-il ġimgħa f'temperatura ta' 30 °C) jekk i-tħejjija tkunu sensittiva għas-sħana.Jekk il-kontenut tas-sustanza attiva wara t-test ta' l-istabbiltà tas-sħana jkun tnaqqas b'aktar minn 5 % tal-kontenut misjub fil-bidu, irid jiġi ddikjarat il-kontenut minimu u għandu jiġi fornit it-tagħrif dwar il-prodotti tad-degradazzjoni.2.7.2. B'żieda ma dan fil-każ tat-tħejjijiet likwidi, irid jiġi stabbilit u rrappurtat l-effett tat-temperaturi l-baxxi fuq l-istabbiltà skond il-Metodi MT 39, MT 48, MT 51 jew MT 54 tas-CIPAC kif approprjat.2.7.3. Trid tiġi rrappurtata l-ħajja ta' fuq l-ixkaffa tat-tħejjija f'temperatura ambjentali. Fejn il-ħajja ta' fuq l-ixkaffa tkun inqas minn sentejn, trid tiġi rrappurtata l-ħajja ta' fuq l-ixkaffa bl-ispeċifikazzjonijiet approprjati tat-temperatura. Tagħrif utli huwa mogħtija fil-Monografu Nru 17 tal-GIFAP.2.8. Il-karatteristiċi tekniċi tal-prodott għall-protezzjoni tal-pjantiIridu jiġu stabbiliti l-karatteristiċi tekniċi tat-tħejjija sabiex jippermettu illi tittieħed deċiżjoni rigward l-aċċettazzjoni tagħha.2.8.1. Il-kapaċità għat-tixribIl-kapaċità għat-tixrib tat-tħejjijiet solidi li jiġu dilwiti għall-użu (p.e. it-trab li kapaċi jixxarrab, it-trab solubbli fl-ilma, il-granuli solubbli l-ilma u l-granuli li jiġu mferrxa fl-ilma), għandha tiġi stabbilità u rrappurtata skond il-Metodu MT 53.3 tas-CIPAC.2.8.2. Ir-ragħwa persistentiIl-persistenza tar-ragħwa fit-tħejjijiet li jridu jiġu dilwiti bl-ilma, għandha tiġi stabbilità u rrappurtata skond il-Metodu MT 47 tas-CIPAC.2.8.3. Il-kapaċità tas-sospensjoni u l-istabbiltà tas-sospensjoni- Trid tiġi stabbilita u rrappurtata l-kapaċità tas-sospensjoni tal-prodotti li jitferrxu fl-ilma (p.e. t-trab li jixxarrab, il-granuli li jitferrxu fl-ilma, il-konċentrati tas-sospnsjoni) skond il-Metodi MT 15, MT 161 jew MT 168 tas-CIPAC kif approprjat.- Trid tiġi stabbilita u rrappurtata l-ispontanjetà tal-prodotti li jitferrxu fl-ilma (p.e. l-konċentrati tas-sospensjoni u l-granuli li jitferrxu fl-ilma) skond il-Metodi MT 160 jew MT 174 tas-CIPAC kif approprjat.2.8.4. L-istabbiltà tad-dilwitTrid tiġi stabbilita u rrappurtata l-istabbiltà tad-dilwit tal-prodotti li huma solubbli fl-ilma skond il-Metodu MT 41 tas-CIPAC.2.8.5. It-test bil-għarbiel niexef u bil-għarbiel imxarrabSabiex jiġi żgurat illi t-trab li jimtesaħ ikollu distribuzzjoni xierqa tad-daqsijiet tal-partikoli sabiex jiġi applikat faċilment, irid jiġi kondott test bil-għarbiel niexef u jiġi rappurtat skond il-Metodu MT 59.1 tas-CIPAC.Fil-każ tal-prodotti li jitferrxu fl-ilma, irid jiġi kondott test bil-għarbiel imxarrab u rrappurtat skond il-Metodi MT 59.3 jew MT 167 tas-CIPAC kif approprjat.2.8.6. Id-distribuzzjoni tad-daqsijiet tal-partikoli (it-trab u l-granuli li jintmesħu u t-trab u l-granuli li jixxarrbu), il-kontenut tat-trab/irfinaturi (granuli), l-attrizzjoni u l-frijabbiltà (granuli)2.8.6.1. Trid tiġi stabbilita u rrappurtata d-distribuzzjoni tad-daqs tal-partikoli fil-każ tat-trab skond il-Metodu 110 ta' l-OECD.Trid tiġi stabbilita u rrappurtata l-firxa tal-granuli sabiex jiġu applikati direttament skond is-CIPAC MT 58.3, għall-granuli li jitferrxu fl-ilma skond is-CIPAC MT 170.2.8.6.2. Irid jiġi stabbilit u rrappurtat il-kontenut tat-trab tat-tħejjijiet tal-granuli skond il-Metodu MT 171 tas-CIPAC. Jekk rilevanti għall-espożizzjoni ta' l-operatur, irid jiġi stabbilit u rrappurtat id-daqs tal-partikola tat-trab skond il-Metodu 110 ta' l-OECD.2.8.6.3. Iridu jiġu stabbiliti u rrappurtati l-karatteristiċi ta' l-attrizzjoni u tal-frijabbiltà meta fil-waqt li jkunu disponibbli metodi miftiehma dwarhom internazzjonalment. Fejn l-informazzjoni tkun disponibbli din trid tiġi rrappurtata flimkien mal-metodu użat.2.8.7. Il-kapaċità ta' l-emulsifikazzjoni, l-emulsifikazzjoni mill-ġdid, l-istabbiltà ta' l-emulsifikazzjoni2.8.7.1. Iridu jiġu stabbliti u rrappurtati l-kapaċità ta' l-emulsifikazzjoni, l-istabbiltà ta' l-emulsifikazzjoni u l-emulsifikazzjoni mill-ġdid tat-tħejjijiet li jiffurmaw l-emulsifikazzjonijiet skond il-Metodi MT 36 jew MT 173 tas-CIPAC kif approprjat.2.8.7.2. Trid tiġi stabblita u rrappurtata l-istabbiltà ta' l-emulsjonijiet dilwiti u tat-tħejjijiet li huma emulsjonijiet skond il-Metodi MT 20 jew MT 173 tas-CIPAC.2.8.8. Il-kapaċità tal-mixi mal-kurrent, il-kapaċità tat-tferrigħ (il-kapaċita tat-tlaħliħ), u l-kapaċità li jsir trab2.8.8.1. Trid tiġi stabbilità u rrappurtata l-kapaċità tal-mixi mal-kurrent tat-tħejjijiet tal-granuli skond il-Metodu MT 172 tas-CIPAC.2.8.8.2. Trid tiġi stabbilità u rrappurtata l-kapaċità tat-tferrigħ (inkluż il-fdal imlaħlaħ) tas-sospensjonijiet (p.e. il-konċentrati tas-sospensjonijiet, is-suspo-emulsjonijiet) skond il-Metodu MT 148 tas-CIPAC.2.8.8.3. Trid tiġi stabbilita l-kapaċità li jsir trab it-trab li jimtesaħ li jifdal minn ħażna aċċellerata skond it-2.7.1 u rrappurtata skond il-Metodu MT 34 tas-CIPAC jew metodu ieħor xieraq.2.9. Il-kompatibbilità fiżika u kimika ma' prodotti oħra inklużi l-prodotti għall-protezzjoni tal-pjanti li magħhom irid jiġi awtorizzat l-użu tagħha2.9.1. Il-kompatibbilità fiżika tat-taħlitiet fit-tank trid tiġi rrappurtata bbażata fuq metodi ġewwiena. Test prattiku jista' jkun alternattiv aċċettabbli.2.9.2. Trid tiġi stabbilita u rrappurtata l-kompatibbiltà kimika tat-taħlitiet fit-tank għajr fejn eżami tal-proprjetajiet individwali tat-tħejjijiet jistabbilixxi mingħajr dubju raġjonevoli illi ma teżisti l-ebda possibbiltà li ssir reazzjoni. F'dawn il-każijiet ikun biżżejjed illi jiġi pprovdut dan it-tagħrif bħala ġustifikazzjoni għalfejn il-kompatibbiltà ma tistax tiġi stabbilita prattikament.2.10. L-aderenza u d-distribuzzjoni għaż-żrieragħFil-każ tat-tħejjijiet għat-trattament taż-żerriegħa, iridu jiġu investigati u rrappurtati kemm id-distribuzzjoni u kemm l-adeżjoni; fil-każ tad-distribuzzjoni skond il-Metodu MT 175 tas-CIPAC.2.11. Is-sommarju u l-evalwazzjoni ta' l-informazzjoni ppreżentata fil-punti 2.1. sa 2.103. L-informazzjoi ma' l-applikazzjoni3.1. Il-firxa ta' l-użu previst, p.e. l-għalqa, l-uċuħ tar-raba' protetti, il-ħażna tal-prodotti mill-pjanti, il-ġardinaġġ tad-djarIl-firxa/firxiet ta' l-użu, eżistenti u proposti, għat-tħejjijiet li jkun fihom is-sustanza attiva trid/iridu tiġi/jiġu speċifikata/i minn fost dawn li ġejjin:- l-użu ta' l-għalqa, bħal ma huma l-biedja, l-ortikultura, il-forestrija u l-vitikultura,- l-uċuħ tar-raba' protetti,- l-amenità,- il-kontroll tal-ħaxix ħażin fiż-żoni mhux ikkultivati,- il-ġardinaġġ tad-djar,- il-pjanti tad-dar,- il-prattika tal-ħażna tal-prodotti mill-pjanti,- oħrajn (speċifika).3.2. L-effetti fuq l-organiżmi ta' ħsara, p.e. il-kuntatt, il-velenu min-nifs jew fl-istonku, il-funġitossiku jew il-funġistatiku, eċċ., sistematiċi jew le fil-pjantiIridu jiġu ddikjarati n-natura ta' l-effetti fuq l-organiżmi ta' ħsara:- l-azzjoni bil-kuntatt,- l-azzjoni fl-istonku,- l-azzjoni bil-ġbid 'il ġewwa tan-nifs,- l-azzjoni funġitossika,- l-azzjoni funġistatika,- id-dessikkant,- l-inibitur tar-riproduzzjoni,- oħrajn (iridu jiġu speċifikati).Irid jiġi ddikjarat jekk il-prodott ikunx translokat fil-pjanti jew le.3.3. Id-dettalji dwar l-użu maħsub p.e. it-tipi ta' l-organiżmi ta' ħsara kkontrollati u/jew il-pjanti jew il-prodotti mill-pjanti li jridu jiġu mħarsaIridu jiġu pprovduti d-dettalji dwar l-użu maħsub.Fejn rilevanti, iridu jiġu rrappurtati l-effetti miksuba p.e. it-trażżin tan-nebbieta, ir-ritardjar tal-maturità, it-tnaqqis fit-tul taz-zokk, il-fertilizzazzjoni imtejba eċċ.3.4. Ir-rata ta' l-applikazzjoniGħal kull metodu ta' applikazzjoni u għal kull użu, trid tiġi pprovduta r-rata ta' l-applikazzjoni għal kull unità (il-ha, il-m2, il-m3 ttrattata, f'termini ta' gjew kg kemm tat-tħejjija u kemm tas-sustanza attiva.Ir-rati ta' l-applikazzjoni għandhom normalment jiġu espressi fi g jew f'kg/m3 u fejn approprjat fi g jew kg/tunnellati metriċi; għall-uċuħ tar-raba' protetti u l-użu tal-ġardinaġġ tad-djar ir-rati għandhom jiġu espressi fi g jew kg /100 m2 jew g jew kg/m3.3.5. Il-konċentrazzjoni tas-sustanza attiva fil-materjal użat (eż. fil-bexx dilwit, fil-lixka jew fiż-żerriegħa ttrattata)Il-kontenut tas-sustanza attiva għandu jiġi rrappurtat, kif approprjat, fi g/l, g/kg, mg/kg jew fi g/tunnellati metriċi.3.6. Il-metodu ta' l-applikazzjoniIl-metodu ta' l-applikazzjoni propost irid jiġi deskritt fis-sħiħ, billi jiġu indikati t-tip tat-tagħmir li jrid jiġi użat, jekk ikun hemm minnu, kif ukoll it-tip u l-volum tad-dilwent li jkun sejjer jintuża għal kull unitàtaż-żona jew tal-volum.3.7. In-numru u l-waqt ta' l-applikazzjonijiet u t-tul taż-żmien tal-protezzjoniIridu jiġu rrappurtati n-numru massimu ta' l-applikazzjonijiet li jridu jintużaw u l-ħintagħhom. Fejn ikun rilevanti, iridu jiġu indikati l-istadji tat-tkabbir tal-wiċċ tar-raba' jew tal-pjanti li jridu jiġu protetti u l-istadji ta' l-iżvilupp ta' l-organiżmi ta' ħsara. Fejn possibli, irid jiġi indikat l-intervall taż-żmien bejn l-applikazzjonijiet, fi ġranet.Iridu jiġu indikati t-tul taż-żmien tal-protezzjoni offrut kemm b'kull waħda mill-applikazzjonijiet u kemm bin-numru massimu ta' l-applikazzjonijiet li jridu jintużaw.3.8. Il-perjodi taż-żmien ta' l-istennija meħtieġa jew il-prekawzjonijiet l-oħra għalbiex jiġu evitati l-effetti fototossiċifuq uċuħ suċċessivi tar-raba'Fejn rilevanti, iridu jiġu ddikjarati l-perjodi taż-żmien ta' l-istennija minima bejn l-aħħar applikazzjoni u ż-żrigħ jew it-taħwil ta' l-uċuħ suċċessivi tar-raba', li huma meħtieġa sabiex jiġu evitati l-effetti fitotossiċi fuq l-uċuħsuċċessivi, u li jsegwu mill-informazzoni pprovduta fil-paragrafu 6.6.Iridu jiġu ddikjarati l-limitazzjonijiet dwar il-għażla ta' l-uċuħ tar-raba' suċċessivi, jekk ikun hemm minnhom.3.9. L-istruzzjonijiet proposti għall-użuIridu jiġu pprovduti l-istruzzjonijiet proposti għall-użu tat-tħejjija, li jridu jiġu stampati fuq it-tikketti jew il-fuljetti.4. Aktar tagħrif dwar il-prodott għall-protezzjoni tal-pjanti4.1. L-imballagg (it-tip, il-materjali, id-daqs, eċċ.), il-kompatibbilità tat-tħejjija mal-materjal ta' l-imballagg propost4.1.1. L-imballagg li jrid jintuża jrid ikun deskritt fid-dettal u speċifikat skond il-materjal użat, il-manjiera tal-kostruzzjoni (p.e. magħfus 'il barra, iwweldjat eċċ.), id-daqs u l-kapaċità, id-daqs tal-fetħa, it-tip tal-għeluq u s-siġilli. Irid ikun iddisinjat skond il-kriterji u linji gwida speċifikati fil-"Linji Gwida għall-Imballagg tal-Pestiċidi" tal-FAO.4.1.2. Irid jiġi stabbilit u rrappurtat kemm ikun xieraq il-imballagg, inklużi l-għeluqijiet, skond is-saħħa tiegħu, kemm ma jħallix l-ilma jgħaddi minnu u r-resistenza għat-trasport u t-tqandil normali, skond il-Metodi 3552, 3553, 3560, 3554, 3555, 3556 3558 ta' l-ADR, jew il-Metodi ta' l-ADR xierqa għall-kontenituri bil-massa intermedjarji, u, fejn ikunu meħtieġa l-għeluqijiet tat-tħejjija hekk illi t-tfal ma jiftħuhomx malajr, skond l-istandards 8317 ta' l-ISO.4.1.3. Trid tiġi rrappurtata r-reżistenza tal-materjal tal-pakkeġġjar rigward il-kontenut tiegħu skond il-Monografu Nru 17 tal-GIFAP.4.2. Il-proċeduri sabiex jitnaddaf it-tagħmir ta' l-applikazzjoniIridu jiġu deskritti fid-dettal il-proċeduri tat-tindif kemm għat-tagħmir ta' l-applikazzjoni u kemm għall-ilbies protettiv. L-effettività tal-proċedura tat-tindif trid tiġi investigata fis-sħiħ u rrappurtata.4.3. Il-perjodi taż-żmen tad-dħul mill-ġdid, il-perjodi taż-żmien ta' l-stennija meħtieġa jew il-prekawzjonijiet l-oħra għalbiex jipproteġu lill-bniedem, lill-annimali ta' l-irziezet u l-ambjentIt-tagħrif ipprovdut irid isegwi u jiġi appoġġjat mill-informazzjoni pprovduta għas-sustanza/i attiva/i u dak ipprovdut fit-taqsimiet 7 u 8.4.3.1. Fejn rilevanti, iridu jiġu speċifikati l-intervalli taż-żmien ta' qabel il-ħsad, il-perjodi taż-żmien tad-dħul mill-ġdid jew il-perjodi taż-żmien taż-żamma meħtieġa għalbiex tiġi mminimizzata l-preżenza tal-fdalijiet fl-uċuħ, fil-pjantiu fil-prodotti mill-pjanti jew fuqhom, jew fl-erji u fl-ispazji ttrattati, sabiex jiġu protetti l-bniedem jew l-annimali ta l-irziezet p.e.:- l-intervall taż-żmien ta' qabel il-ħsad (fi ġranet) għal kull wiċċ rilevanti,- il-perjodu taż-żmien tad-dħul mill-ġdid (fi ġranet) għall-annimali tar-rziezet, rigward żoni tal-mergħa,- il-perjodu taż-żmien tad-dħul mill-ġdid (f'sigħat jew ġranet) għall-bniedem rigward l-uċuħ tar-raba', il-bini jew l-ispazji ttrattati,- il-perjodu taż-żmien taż-żamma (fi ġranet) għall-għalf ta' l-annimali,- il-perjodu taż-żmien ta' stennija (fi ġranet), bejn l-applikazzjoni u t-tqandil tal-prodotti ttrattati, jew- il-perjodu taż-żmien ta' l-istennija (fi ġranet), bejn l-aħħar applikazzjoni u ż-żrigħ jew it-taħwil ta' uċuħ suċċessivi.4.3.2. Fejn meħtieġ, fid-dawl tar-riżultati tat-testijiet, irid jiġi pprovdut it-tagħrif dwar kull kondizzjoni agrikola, tas-saħħa tal-pjanti jew ambjentali li fihom it-tħejjija tista' jew ma tistax tiġi użata.4.4. Il-metodi u l-prekawzjonijiet irrakkommandati rigward: it-tqandil, il-ħażna, it-trasport jew in-narIridu jiġu pprovduti l-metodi u l-prekawzjonijiet irrakkommandati rigward il-proċeduri (iddettaljati) tat-tqandil għall-ħażna, kemm fil-livell tal-maħżen u kemm fil-livell ta' l-utent tal-prodotti għall-protezzjoni tal-pjanti, għat-trasport tagħhom u fil-każ ta' nar. Fejn disponibbli, irid jiġi pprovdut it-tagħrif dwar il-prodotti tal-kombustjoni. Iridu jiġu speċifikati t-riskji li x'aktarx jinħolqu u l-metodi u l-proċeduri għalbiex jimminimizzaw il-perikli li jinħolqu. Iridu jiġu pprovduti l-proċeduri għalbiex jipprekludu jew jimminimizzaw il-ġenerazzjoni ta' l-iskart jew tal-fdalijiet.Fejn rilevanti jkollha ssir stima skond l-ISO — TR 9122.Fejn approprjat iridu jiġi pprovduti n-natura u l-karatteristiċi ta' l-ilbies protettiv u tat-tagħmir propost. L-informazzjoni pprovduta trid tkun biżżejjed għalbiex tevalwa kemm ikunu xierqa u effettivi f'kondizzjonijiet realistiċi ta' l-użu (p.e. iċ-ċirkostanza ta' l-għalqa jew tas-serra).4.5. Il-miżuri ta' l-emerġenza fil-każ ta' inċidentJekk jinħolqux jew le matul trasport, il-ħażna jew l-użu, iridu jiġu pprovduti l-proċeduri ddettaljati li jridu jittieħdu fil-każ ta' emerġenza; u jinkludu:- il-konteniment tat-tixrid,- id-dekontaminazzjoni taż-żoni, tal-vetturi u tal-bini,- id-disponiment tal-pakkeġġjar, ta' l-assorbenti u materjali oħra bil-ħsara,- il-protezzjoni tal-ħaddiema ta' emerġenza u ta' dawk li jkunu jħarsu,- il-miżuri ta' l-ewwel għajnuna.4.6. Il-proċeduri għall-qerda jew id-dekontaminazzjoni tal-prodott għall-protezzjoni tal-pjanti u l-imballagg tiegħuIrdu jiġu żviluppati l-proċeduri għall-qerda u d-dekontaminazzjoni kemm għal kwantitajiet żgħar (fil-livell ta' l-utent) u kemm għal kwantitajiet kbar (fil-livell tal-maħżen). Il-proċeduri jridu jkunu konsistenti mad-dispożizzjonijiet eżerċitati li għandhom x'jaqsmu mad-disponiment ta' l-iskart u ta' l-iskart tossiku. Il-mezzi proposti għad-disponiment għandhom ikunu mingħajr influwenza mhux aċċettabbli fuq l-ambjent u għandhom ikunu l-aktar mezzi effettivi skond in-nefqa u l-iktar prattiċi possibbli dwar id-disponiment.4.6.1. Il-possibbiltà tan-newtralizzazzjoniIridu jiġu deskritti, fejn ikunu possibbli, il-proċeduri tan-newtralizzazzjoni (p.e. permezz tar-reazzjoni ma' l-alkali sabiex jiġu ffurmati komposti anqas tossiċi) għall-użu fil-każ ta' tixrid aċċidentali. Iridu jiġu evalwati u rrappurtati l-prodotti wara n-newtralizzazzjoni b'mod prattiku jew teoretiku.4.6.2. L-inċinerazzjoni kkontrollataF'ħafna każi, il-mezzi ppreferiti jew uniċi sabiex jiġu mormija s-sustanzi attivi fis-sigurtà kif ukoll il-prodotti għall-protezzjoni tal-pjanti li jkunu jinsabu fihom, il-materjali kkontaminati, jew il- imballagg ikkontaminat, huma permezz ta' l-inċinerazzjoni kkontrollata f'inċineratur illiċenzjat.Fejn il-kontenut ta' l-aloġeni tas-sustanza/i attiva/i fit-tħejjija jkun aktar minn 60 %, trid tiġi rrappurtata l-imġiba pirolitika tas-sustanza attiva f'kondizzjonijiet ikkontrollati (inklużi, fejn rilevanti, il-ħażna ta' l-ossiġnu u ż-żmien iddefinit tar-residenza) f'temperatura ta' 800 °C u jrid jiġi rrappurtat il-kontenut tad-dibenzo—p—diossini u d-dibenzo-furanipoli-aloġenati fil-prodotti tal-pirolisi. L-applikant irid jipprovdi struzzjonijiet iddettaljati għar-rimi fis-sigurtà.4.6.3. OħrajnIridu jiġu deskritti fis-sħiħ il-metodi l-oħra għalbiex jinqerdu l-prodotti għall-protezzjoni tal-pjanti, il-pakkeġġjar u l-materjali kkontaminati, fejn proposti. Trid tiġi pprovduta l-informazzjoni dwar dawn il-metodi, sabiex jiġu stabbiliti l-effettività u s-sigurtà tagħhom.--------------------------------------------------


title: 2006/6/KE: Direttiva tal-Kummissjoni 2006/6/KE tas- 17 ta’ Jannar 2006 li temenda d-Direttiva tal-Kunsill 91/414/KEE għall-inklużjoni tat-tolyfluanid bħala sustanza attiva Test b’rilevanza għaż-ŻEE.

text:
               28.11.2006

               MT

               Il-Ġurnal Uffiċjali ta’ l-Unjoni Ewropea

               19

         DIRETTIVA TAL-KUMMISSJONI 2006/6/KE
   tas-17 ta’ Jannar 2006
   li temenda d-Direttiva tal-Kunsill 91/414/KEE għall-inklużjoni tat-tolyfluanid bħala sustanza attiva
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fuq is-suq ta' prodotti għall-protezzjoni ta’ pjanti (1), u partikolarment l-Artikolu 6(1) tagħha,
   Billi:

               (1)

               Ir-Regolament tal-Kummissjoni (KE) Nru 451/2000 (2) (KE) Nru 703/2001 (3) jistipolaw regoli dettaljati għall-implimentazzjoni tat-tieni stadju tal-programm tax-xogħol imsemmi fl-Artikolu 8(2) tad-Direttiva tal-Kunsill 91/414/KEE u jistabbilixxu lista ta’ sustanzi attivi li għandhom jiġu assessjati, bil-viżjoni ta’ l-inklużjoni possibbli tagħhom fl-Anness I tad-Direttiva 91/414/KEE. Dik il-lista tinkludi l-tolylfluanid.

               (2)

               Għat-tolylfluanid l-effetti fuq is-saħħa tal-bniedem u fuq l-ambjent ġew ivvalutati skond id-dispożizzjonijiet stipolati mir-Regolament (KE) Nru 451/2000 u (KE) Nru 703/2001 għal medda ta’ użi proposti minn notifikanti. Aktar minn hekk, dawk ir-regolamenti jinnominaw lill-Istati Membri Rapporteur li għandhom iressqu ir-rapporti ta’ valutazzjoni u r-rakkomandazzjonijiet rilevanti lill-Awtorità Ewropea dwar is-Sigurtà ta’ l-Ikel (EFSA) skond l-Artikolu 8(1) tar-Regolament (KE) Nru 451/2000. Għat-tolyfluanid l-Istat Membru Rapporteur kien il-Finlandja u kull informazzjoni rilevanti tressqet fit-13 ta’ Ġunju 2003.

               (3)

               Ir-rapport ta’ valutazzjoni ġie rivedut f’ kollaborazzjoni mill-Istati Membri u mill-EFSA fi ħdan l-Evalwazzjoni mill-Grupp ta’ Ħidma u ġie ppreżentat lill-Kummissjoni fl-14 ta’ Marzu 2005 fil-format tar-Rapport Xjentifiku EFSA għat-tolyfluanid
                   (4). Dan ir-rapport ġie rivedut mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa ta’ l-Annimali u ġie ffinalizzat fit-23 ta’ Settembru 2005 fil-format tar-rapport ta’ reviżjoni tal-Kummissjoni għat-tolyfluanid.

               (4)

               Ħareġ ċar minn bosta eżaminazzjonijiet li saru li l-prodotti għall-protezzjoni tal-pjanti li fihom it-tolyfluanid jistgħu jissodisfaw, b’ mod ġenerali, il-kondizzjonijiet stipolati fl-Artikolu 5(1) (a) u (b) tad-Direttiva 91/414/KEE, b’mod partikolari dwar l-użu għalihom li ġew eżaminati u imniżżla fid-dettal fir-rapport ta’ reviżjoni tal-Kummissjoni. Huwa għalhekk xieraq li t-tolyfluanid jiġi inkluż fl-Anness I, biex jiġi żgurat li fl-Istati Membri kollha jingħataw l-awtorizzazzjonijiet tal-prodotti tal-protezzjoni tal-pjanti li fihom din is-sustanza skond id-dispożizzjonijiet ta’ dik id-Direttiva.

               (5)

               Mingħajr preġudizzju għal dik il-konklużjoni, huwa xieraq li tinkiseb iktar informazzjoni dwar ċerti punti speċifiċi. L-Artikolu 6(1) tad-Direttiva 91/414/KE jistipola li l-inklużjoni ta’ sustanza fl-Anness I tista’ tiġi soġġetta għall-kondizzjonijiet. Għalhekk huwa xieraq li jinħtieġ li t-tolyfluanid ikun soġġett għal aktar testijiet għall-konferma tal-valutazzjoni tar-riskji fit-tul għall-mammiferi erbivori u li dawn l-istudji għandhom jiġu ppreżentati lin-notifikant.

               (6)

               Perjodu ta’ żmien raġonevoli għandu jiitħalla jgħaddi qabel is-sustanza attiva tiġi inkluża fl-Anness I sabiex l-Istati Membri u l-partijiet interessati jkunu jistgħu jitħallew jagħmlu t-tħejjijiet sabiex jilħqu l-kondizzjonijiet ġodda li jirriżultaw mill-inklużjoni.

               (7)

               Mingħajr preġudizzju għall-obbligazzjonijiet stipolati mid-Direttiva 91/414/KEE konsegwenza ta’ l-inklużjoni tas-sustanzi attivi fl-Anness I, l-Istati Membri għandhom jitħallew għal perjodu ta’ sitt xhur wara l-inklużjoni li jirrevedu l-awtorizzazzjonijiet ta’ prodotti għall-protezzjoni tal-pjanti eżistenti li fihom it-tolyfluanid sabiex jaċċertaw li l-kondizzjonijiet stipolati fid-Direttiva 91/414/KEE, u b’mod partikolari l-Artikolu 13 tagħha u l-kondizzjonijiet rilevanti stipolati fl-Anness I, jiġu sodisfatti. L-Istati Membri għandhom ivarjaw, ibiddlu jew jirtiraw, kif xieraq, awtorizzazzjonijiet eżistenti, skond id-dispożizzjonijiet tad-Direttiva 91/414/KEE. Permezz tad-deroga mil-limitu ta’ żmien stabilit hawn fuq, perjodu itwal għandu jiġi pprovdut għat-tressiq ta’ dossier komplut ta’ Anness III għal kull prodott għall-protezzjoni tal-pjanti għal kull użu maħsub skond il-prinċipji uniformi stipolati fid-Direttiva 91/414/KEE.

               (8)

               L-esperjenza miksuba mill-inklużjonijiet preċedenti fl-Anness I tad-Direttiva 91/414/KEE dwar sustanzi attivi vvalutati fil-qafas tar-Regolament (KEE) Nru 3600/92 (5) uriet li jistgħu jinħolqu diffikoltajiet mill-interpretazzjoni tad-dmirijiet tad-detentur ta’ l-awtorizzazzjonijiet eżistenti fl-ambitu ta’ l-aċċess għad-data. Sabiex jiġu evitati aktar diffikoltajiet jidher neċessarju li jiġu ċċarati d-dmirijiet ta’ l-Istati Membri, speċjalment id-dmir ta’ verifikar li d-detentur ta’ l-awtorizzazzjoni juri li għandu aċċess għal dossier li huwa f’ konformità mal-kondizzjonijiet ta’ l-Anness II ta’ dik id-Direttiva. Madankollu, din il-kjarfika ma timponix obbligi ġodda fuq Stati Membri jew detenturi ta’ awtorizzazzjonijiet meta mqabbla mad-direttivi li ġew adottati sa issa li jemenda l-Anness I.

               (9)

               Huwa għalhekk xieraq li d-Direttiva 91/414/KEE tiġi emendata kif meħtieġ.

               (10)

               Il-miżuri previsti f’din id-Direttiva huma f’konformità ma’ l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,

         ADOTTAT DIN ID-DIRETTIVA:
   Artikolu 1
   Anness I tad-Direttiva 91/414/KEE huwa emendat kif stipolat fl-Anness ta’ din id-Direttiva.
   Artikolu 2
   L-Istati Membri għandhom jadottaw u jippubblikaw sa mhux iktar tard mill-31 ta’ Marzu 2007 il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Għandhom mingħajr dewmien jipprovdu lill-Kummissjoni bit-test ta’ dawn id-dispożizzjonijiet u tabella ta’ korrelazzjoni bejn dawn id-dispożizzjonijiet u d-Direttiva.
   Huma għandhom japplikaw dawn id-dispożizzjonijiet mill-1 ta’ April 2007.
   Meta l-Istati Membri jadottaw dawn id-disposizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha issir referenza bħal din.
   Artikolu 3
   1.   L-Istati Membri għandhom b’mod konformi mad-Direttiva 91/414/KEE, fejn hu meħtieġ, jemendaw jew jirtiraw awtorizzazzjonijiet eżistenti għall-prodotti għall-protezzjoni tal-pjanti li fihom it-tolyfluanid bħala sustanza attiva sal-31 ta’ Marzu 2007.
   Sa dik id-data huma għandhom b’ mod partikolari jivverifikaw li l-kondizzjonijiet fl-Anness I tad-Direttiva li jikkonċernawit-tolyfluanid bl-eċċezzjoni ta’ dawk identifikati fil-parti B tad-daħla li jikkonċernaw dik is-sustanza attiva, u li d-detentur ta’ l-awtorizzazzjoni jkollu f’ idejh, jew li jkollu aċċess għal, dossier li jissodisfa l-kondizzjonijiet ta’ l-Anness II ta’ dik id-Direttiva skond il-kondizzjonijiet ta’ l-Artikolu 13 ta’ dik id-Direttiva.
   2   B’deroga minn paragrafu 1, għal kull prodott għall-protezzjoni tal-pjanti li fih it-tolyfluanid bħala l-unika sustanza attiva jew inkella bħala waħda minn bosta sustanzi attivi li huma kollha elenkati fl-Anness I tad-Direttiva 91/414/KEE sa mhux aktar tard mit-30 ta’ Settembru 2006, l-Istati Membri ser jerġgħu jevalwaw mill-ġdid il-prodott skond il-prinċipji uniformi li hemm imsemmija fl-Anness VI tad-Direttiva 91/414/KEE, fuq il-bażi ta’ dossier li jissodisfa l-ħtiġijiet ta’ l-Anness III ta’ dik id-Direttiva u tittieħdet in konsiderazzjoni l-parti B tad-daħla fl-Anness I ta’ dik-id-Direttiva li tikkonċerna t-tolyfluanidl. Fuq bażi ta’ dik l-evalwazzjoni, huma jridu jiddeterminaw jekk il-prodott jissodisfa l-kondizzjonijiet stipolati fl-Artikolu 4(1)(b), (c), (d) u (e) tad-Direttiva 91/414/KEE.
   Wara li jiddeterminaw dak, l-Istati Membri jridu:

               (a)

               fil-każ ta’ prodott li jkun fih it-tolyfluanid bħala l-unika sustanza attiva, fejn hemm il-ħtieġa, jemendaw jew jirtiraw l-awtorizzazzjoni sa mhux iktar tard mit-30 ta’ Settembru 2010; jew

               (b)

               fil-każ ta’ prodott li fih it-tolyfluanid bħala waħda minn bosta sustanzi attivi, fejn hu meħtieġ, għandhom jemendaw jew jirtiraw l-awtorizzazzjoni sat-30 ta’ Settembru 2010 jew sad-data ffissata, għal tali emendament jew l-irtirar fid-Direttiva jew Direttivi rispettivi li kien ġabu fis-seħħ l-inklużjoni tas-sustanza jew tas-sustanzi in kwistjoni fl-Anness I tad-Direttiva 91/414/KEE, skond liema waħda hi l-iktar reċenti.

         Artikolu 4
   Din id-Direttiva ser tidħol fis-seħħ nhar il-1 ta’ Ottubru ta’ l-2006.
   Artikolu 5
   Din id-Direttiva hija indirizzata lill-Istati Membri.

      Magħmula fi Brussell, nhar is-17 ta’ Jannar 2006

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 230, tad-19.8.1991, p. 1. Direttiva kif emendata l-aħħar emendat bir-Regolament (KE) Nru 396/2005 tal-Parlament Ewropew u tal-Kunsill (ĠU L 70, 16.3.2005, p. 1).

      (2)  ĠU L 55, tal-31.1.1998, p. 25. Ir-Regolament kif emendat l-aħħar bir-Regolament (KE) Nru 1044/2003 (ĠU L 151, tad-19.6.2003, p. 32).

      (3)  ĠU L 98, tal-31.1.1998, p. 6.

      (4)  Rapport Xjentifiku EFSA (2005) 29, 1-76, Konklużjonijiet dwar ir-reviżjoni kollaborattiva tat-tolyfluanid (iffinalizzat; l-14 ta’ Marzu 2005)

      (5)  ĠU L 366, 15.12.1992, p. 10. Regolament kif l-aħħar emendat bir- Regolament (KE) Nru 2266/2000 (ĠU L 259, 15.10.2000, p. 27).

      ANNESS

         Li ġej għandu jiġi inkluż fl-aħħar tat-tabella fl-Anness I tad-Direttiva 91/414/KE.

                     Nru

                     Isem Komuni, Numri ta' identifikazzjoni,

                     Isem IUPAC

                     Purezza (1)

                     Dħul fis-seħħ

                     Skadenza ta’ żmien għall-inklużjoni

                     Dispożizzjonijiet speċifiċi

                     “Tolylfluanid
                     CAS No 731-27-1
                     CIPAC No 275

                        N-dichlorofluoromethylthio-N’, N’-dimethyl-N-p-tolylsulfamide

                     960  g/kg

                     1 ta’ Ottubru 2006

                     30 ta’ Settembru 2016

                     PARTI A
                     Użu bħala fungiċida biss jista’ jiġi awtorizzat
                     PARTI B
                     Għall-implimentazzjoni tal-prinċipji uniformi ta’ l-Anness VI, il-konklużjonijiet tar-rapport ta’ evalwazzjoni dwar it-tolyfluanid, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta’ l-Annimali fit-23 ta’ Settembru 2005 għandhom jiġu kkunsidrati.
                     Dwar din il-valutazzjoni globali, l-Istati Membri jridu:

                                 —

                                 iqisu partikolarment il-protezzjoni ta’ mammiferi erbivori, organiżmi akkwatiċi u artropodi mhux fil-mira (ħlief naħal). Kondizzjonijiet ta’ awtorizzazzjoni għandhom jinkludu miżuri għat-trażżin tar-riskju, fejn xierqa,

                                 —

                                 jagħtu attenzjoni partikolari għar-residwi fl-ikel u għandhom jevalwaw l-espożizzjoni fid-dieta tal-konsumaturi.

                           L-Istati Membri kkonċernati għandhom jitolbu s-sottomissjoni ta’ iktar studji sabiex jikkonfermaw il-valutazzjoni tar-riskju fil-mammiferi erbivori (riskju għaż-żmien fit-tul). Għandhom jaċċertaw li n-notifikanti li fuq talba tagħhom il-tolyfluanid ġie inkluż f’ dan l-Anness jipprovdu tali studji lill-Kummissjoni fi żmien sentejn mid-dħul fis-seħħ ta’ din id-Direttiva.”

         (1)  ĠU L 366, tal-15.12.1992, p. 10. Ir-Regolament kif emendat l-aħħar bir-Regolament (KE) Nru 2266/2000 (ĠU L 259, tat-13.10.2000, p. 27).